hotchpotch/miracl-hf-unified huggingface dataset:
เคลียร์
เคลียร์ () ศิลปินกลุ่มจากสังกัดจีนี่ เรคคอร์ดสในเครือจีเอ็มเอ็ม แกรมมี่ สร้างชื่อมาจากการประกวดวงดนตรีระดับมหาวิทยาลัย จนไปสะดุดตา ต้า พาราด็อก จนมีโอกาสเล่นเป็นวงเปิดให้บอดี้สแลมในคอนเสิร์ตเปิดอัลบั้ม Save My Life ด้วยพลังเสียงอันทรงพลังของแพท ปัจจุบันทางวงเคลียร์มีผลงานออกมาแล้ว 3 อัลบั้ม กับเพลงประกอบละครที่ได้รับความนิยมอีกหลายเพลง ในปี 2558 เคลียร์ห่างหายไปถึงสามปี พวกเขากลับมาพร้อมกับซิงเกิ้ล "กระโดดกอด" ที่ถูกปล่อยเมื่อวันที่ 28 พฤษภาคม 2558
พร้อมกับปล่อยเพลงช้า ต่อเนื่องกันมากับซิงเกิ้ล "สิ่งของ" ที่ได้รับผลตอบรับจากแฟนเพลงเป็นอย่างดีด้วยยอด view บน youtube กว่า 150 ล้านครั้งและได้รับรางวัล วงดนตรี ยอดเยี่ยม จาก 9 entertain awards ในปี 2016
เคลียร์เริ่มต้นจากประกวดดนตรีจากเวทีประกวดจำนวนมาก จนได้มีโอกาสร่วมงานในสังกัด จีนี่เรคอร์ดส เมื่อปี พ.ศ. 2551 เคลียร์เปิดตัวอัลบั้มชุดแรก "Stay Alive" มีเพลงที่ได้รับความนิยมอย่าง "หนี" ปีถัดมา
หนึ่งปีถัดมา พ.ศ. 2552 วงเคลียร์ได้เป็นที่รู้จักกันทั้งประเทศอย่างเต็มตัว และปีถัดมา พ.ศ. 2553 วงเคลียร์ก็ได้ปล่อยอัลบั้มชุดที่ 2 "Brighter Day" มีเพลงที่ได้รับความนิยมอย่าง "ความทรมานที่แสนมีความสุข" "เล่นของสูง" "Brighter Day" "จะรักหรือจะร้าย" "แด่เธอที่รัก" และ "รักไม่ต้องการเวลา" ซึ่งเพลงรักไม่ต้องการเวลาเป็นเพลงสัญลักษณ์ประจำวง
2 ปีถัดมา พ.ศ. 2555 วงเคลียร์ออกอัลบั้มชุดที่สาม "The Storyteller" มีเพลงที่ได้รับความนิยมอย่าง "อดทนกับความเหงา" "ผีเสื้อที่หายไป" และ "คำยินดี" และในปี 2557 เคลียร์ก็ได้ร่วมแสดงคอนเสิร์ต "16 ปีแห่งความร็อค" ปีถัดมาพวกเขาได้ปล่อยซิงเกิ้ลหลังจากห่างหายไปถึงสามปีพร้อมกับซิงเกิ้ลลำดับแรก "กระโดดกอด" จากอัลบั้มชุดใหม่ ที่ถูกปล่อยเมื่อวันที่ 28 พฤษภาคม 2558
รายชื่อกลุ่มโรงเรียนในประเทศไทย
รายชื่อกลุ่มโรงเรียนในประเทศไทย เรียงลำดับตามตัวอักษรเชียงกลมวิทยา
กันดั้มเอจ
โมบิลสูทกันดั้มเอจ () เป็นการ์ตูนญี่ปุ่น 1 ในซีรีส์ กันดั้ม เริ่มออกอากาศครั้งแรกในประเทศญี่ปุ่น ตั้งแต่วันที่ 10 ตุลาคม 2554 จนถึงวันที่ 23 กันยายน พ.ศ. 2555 การนับศักราชในซีรีส์นี้คือ A.G. (Advanced Generation)
เป็นเวลากว่าร้อยปีมาแล้ว ที่มนุษย์เริ่มต้นใช้ชีวิตในอวกาศ จนกระทั่ง ปี A.G. 101 ศัตรูลึกลับ UE (Unknown Enemy) ได้โจมตีโคโลนี่ "แองเจิล" จนล่มสลาย เหตุการณ์ในวันนั้นต่างก็เรียกขานกันว่า "วันแห่งการล่มสลายของนางฟ้า" และสงครามก็ได้เริ่มขึ้น
ใน ปี A.G. 108 ฟลิท อาซึโนะ เด็กหนุ่มวัย 7 ปีได้สูญเสียแม่ของเขาที่โคโลนี่ "โอวาน" ในเหตุการณ์ที่ถูก UE โจมตี แม่ของเขาได้มอบ AGE Device ซึ่งได้บรรจุข้อมูลและแบบแปลนของโมบิลสูทให้ตำนานที่มีนามว่า "กันดั้ม" ไว้ เขารอดชีวิตจากเหตุการณ์นั้น และย้ายมาพักอาศัยอยู่ที่โคโลนี่ "โนร่า" กับ เอมิลี่ อาโลอิ เพื่อนสมัยเด็กของเขา พร้อมทั้งใช้แปลนที่มาพร้อมกับ AGE Device เพื่อสร้างกันดั้มขึ้นมา
7 ปีต่อมาใน ปี A.G. 115 ขณะที่เขากับเอมิลี่ กำลังชมระบบท้องฟ้าจำลองของโคโลนี่ UE ก็บุกจู่โจมโนร่า โมบิลสูทของกองทัพไม่สามารถรับมือได้ ความหวังเพียงอย่างเดียวก็คือ โมบิลสูทที่สร้างจากตำนาน AGE-1 กันดั้ม เอจ-1 เท่านั้นและนี่คือจุดเริ่มต้นของสงครามที่จะดำเนินรวบ 100 ปี
จีเอฟดับเบิลยู น็อกเอาต์ แชมเปี้ยนชิป
อิมแพ็ค น็อกเอาน์ แชมเปี้ยนชิพ () เป็นเข็มขัดแชมป์โลกหญิง ของ โทเทิลนอนสต็อปแอคเชินเรสต์ลิง ก่อตั้งขึ้นเมื่อ 14 ตุลาคม ค.ศ. 2007 ในศึก ทีเอ็นเอ บาวน์ฟอร์กลอรี เหตุการณ์ภายใต้ชื่อ ทีเอ็นเอ วูเมน เวิลด์ แชมเปี้ยนชิพ และได้เปลี่ยนชื่อมาเป็น ทีเอ็นเอ วูเมน น็อกเอาน์ แชมเปี้ยนชิพ ในปี ค.ศ. 2008 แชมป์คนปัจจุบัน คือ Sienna
ดับเบิลยูดับเบิลยูอี (วีดีโอเกมซีรีส์)
ดับเบิลยูดับเบิลยูอี (วิดีโอเกมซีรีส์) เป็นชุดของวิดีโอเกมเกี่ยวกับมวยปล้ำอาชีพ ที่พัฒนาโดย ยูกี และเผยแพร่โดย ทีเอชคิว เกมในชุดจะขึ้นอยู่ในสมาคมมวยปล้ำอาชีพ ดับเบิลยูดับเบิลยูอี และลักษณะแมทช์การปล้ำต่างๆ ของมวยปล้ำอาชีพ ตุ๊กตุ่นและตัวอักษรที่เล่นอยู่บนพื้นฐานของโปรแกรม ดับเบิลยูดับเบิลยูอี ชื่อเดิมหลังจากที่รายการโทรทัศน์ของ ดับเบิลยูดับเบิลยูอี สแมคดาวน์ ชุดถูกเปลี่ยนชื่อในที่สุดเพื่อเพิ่มการแสดงทางโทรทัศน์ของอื่น ๆ ดับเบิลยูดับเบิลยูอี ที่สำคัญ ในศึก รอว์ ในปี ค.ศ. 2011 ทีเอชคิว ประกาศว่าชุดจะเป็นที่รู้จักกันในขณะนี้เป็นเพียง ดับเบิลยูดับเบิลยูอี เริ่มต้นด้วยการเปิดตัวของ ดับเบิลยูดับเบิลยูอี '12
ชุดเริ่มต้นด้วยการเปิดตัวของ ดับเบิลยูดับเบิลยูเอฟ สแมคดาวน์! ในปี ค.ศ. 2000 และยังคงเดิมแต่เอกสิทธิ์เฉพาะบุคคลของ โซนี่คอนซอลส เพย์สเตชัน หลังจากที่จำหน่ายเกม ดับเบิลยูดับเบิลยูอี สแมคดาวน์ vs. รอว์ ในปี ค.ศ. 2004 ชุดขยายตัวด้วยรุ่นรายปีสำหรับคอนโซลอื่น ๆ ต่างๆรวมทั้ง เพลย์สเตชันพอร์เทเบิล, เอกซ์บอกซ์ 360, นินเทนโด ดีเอส และ วี เช่นเดียวกับโทรศัพท์มือถือ ยูกี ของยังได้เปิดเกมในญี่ปุ่นภายใต้ชื่อ เอ็กซ์ซิติ้งโปรเรสต์ลิง แต่หลังจาก ดับเบิลยูดับเบิลยูอี สแมคดาวน์ vs. รอว์ 2006 ทีเอชคิว เอาไปเป็นผู้จัดพิมพ์ภาษาญี่ปุ่นและภาษาญี่ปุ่นออกนำชื่อตะวันตก
แผนกต้อนรับส่วนของชุดที่ได้รับในทางเชิงบวกโดยรวมและ ดับเบิลยูดับเบิลยูอี สแมคดาวน์ vs. รอว์ 2009 เมื่อเทียบกับจัดอันดับ 31 และ 28 (เอกซ์บอกซ์ 360 และ เพย์สเตชัน 3, ตามลำดับ) ในเกมของรายการ "ท็อบ 100 เกม" เนื่องจากความนิยมของชุดนั้นมันเป็นหนึ่งในแฟรนไชส์​​ที่ขายดีที่สุดวิดีโอเกมที่มี 47 ล้านจัดส่งเป็นสำเนาในปี ค.ศ. 2009
นางฟ้าเหอ
เหอ ฉฺยง () หรือมักเรียก นางฟ้าเหอ (; Immortal Woman He) เป็นสมาชิกหญิงเพียงหนึ่งเดียวในกลุ่มแปดเทพ เพราะเพศของหลัน ไฉ่เหอ สมาชิกอีกองค์นั้น เคลือบคลุม
วัดวังขวัญ
วัดวังขวัญ ตั้งอยู่ที่ หมู่ที่ 2 ตำบลวังโพรง อำเภอเนินมะปราง จังหวัดพิษณุโลก เป็นวัดราษฏร์มหานิกาย
วัดวังขวัญ ตามประวัติและหลักฐานที่พบ เป็นวัดที่สร้างตั้งแต่ราว พ.ศ. 2497 เนื้อที่วัด มีประมาณเนื้อที่ - ไร่ - งาน - ตารางวา
1.ศาลาการเปรียญ
2.เมรุ/ศาลาคู่เมรุ
3.หอระฆัง
4.กุฎิที่พักสงฆ์
5.ศาลาธรรมสังเวช
พระพุทธวิถีนายก (บุญ ขนฺธโชติ)
พระพุทธวิถีนายก หรือหลวงปู่บุญ ขนฺธโชติ (3 กรกฎาคม พ.ศ. 2391 — 4 เมษายน พ.ศ. 2478) เป็นอดีตเจ้าอาวาสวัดกลางบางแก้ว วัตถุมงคลของท่านที่นับว่าขึ้นชื่อที่สุดคือ เหรียญเจ้าสัว พระผงยาวาสนา จินดามณี และเบี้ยแก้ที่มีคุณวิเศษทั้งรักษาโรค และ เมตตามหานิยม และแก้เหตุร้ายให้กลายเป็นดี
พระพุทธวิถีนายก มีนามเดิมว่าบุญ เกิดเมื่อวันที่ 3 กรกฎาคม พ.ศ. 2391 ตรงกับปลายรัชสมัยของพระบาทสมเด็จพระนั่งเกล้าเจ้าอยู่หัว ที่ตำบลท่าไม้ อำเภอกระทุ่มแบน จังหวัดสมุทรสาคร เป็นบุตรชายคนโตในจำนวนที่น้อง 6 คนของนายเส็งและนางลิ้ม ตอนเด็กเคยเป็นไข้หนักถึงสลบ บิดามารดาเข้าใจว่าตายแล้ว ขณะเตรียมจะเอาไปฝังได้กลับฟื้นขึ้นมาอีก จึงขนานนามว่า บุญเมื่อบิดาถึงแก่กรรม ป้าของท่านได้นำมาฝากให้อยู่กับพระปลัดทอง วัดคงคาราม (วัดกลางบางแก้ว) อำเภอนครชัยศรี เมื่อมีอายุ 15 ปีจึงบรรพชาเป็นสามเณร และได้อุปสมบท ณ พัทธสีมาเมื่อวันที่ 21 มิถุนายน พ.ศ. 2412 โดยมีพระปลัดปาน วัดตุ๊กตา เป็นพระอุปัชฌาย์ พระปลัดทอง วัดกลางบางแก้ว พระอธิการทรัพย์ วัดงิ้วราย และพระเกจิอาจารย์อีก 2 ท่าน และได้รับฉายาทางธรรมว่า ขนฺธโชติหลวงปู่บุญเริ่มสร้างวัตถุมงคลภายหลังจากเป็นเจ้าอาวาสตั้งแต่ปี พ.ศ. 2429 จนมรณภาพเมื่อวันที่ 8 เมษายน พ.ศ. 2478 ตรงกับรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร สิริอายุได้ 66 พรรษา
พรอมเมนาดา รีสอร์ท มอลล์
พรอมเมนาดา รีสอร์ท มอลล์ เป็นศูนย์การค้ารูปแบบยุโรปสัญชาติเนเธอร์แลนด์แห่งแรกในเอเชีย ออกแบบในลักษณะรีสอร์ทกับสถาปัตยกรรมแนวราบอาคารร่วมสมัย ตั้งอยู่บนพื้นที่ 58 ไร่ บริเวณ ถนนวงแหวนรอบ 2 แยกดอนจั่น ตำบลท่าศาลา ด้านหลังบิ๊กซี สาขาดอนจั่น บริหารงานโดย บริษัท อีซีซี เชียงใหม่ โครงการ 1 จำกัด เปิดให้บริการเฟสแรก (อาคาร B) เมื่อวันที่ 7 มิถุนายน พ.ศ. 2556 และเปิดให้บริการเฟสที่สอง (อาคาร A) เมื่อวันที่ 12 กรกฎาคม พ.ศ. 2556
ตัวศูนย์การค้าแบ่งออกเป็นสองอาคาร คืออาคารฝั่งตะวันตก (อาคาร A) และอาคารฝั่งตะวันออก (อาคาร B) มีคลองกั้นกลางระหว่างสองอาคารโดยมีทางเชื่อมลอยฟ้าเชื่อมต่อกัน และยังมีพื้นที่ภายนอกอาคารสำหรับจัดการแสดงและอีเว้นท์
ชั้น G
ชั้น 1
ชั้น 2
ชั้น G
ชั้น 1
ชั้น 2
เมลินดา เกตส์
เมลินดา แอนน์ เฟรนช์ () ภายหลังเป็นที่รู้จักกันในชื่อ เมลินดา เฟรนช์ เกตส์ () เป็นนักธุรกิจหญิงชาวอเมริกัน เธอเป็นภรรยาของ บิล เกตส์ รวมถึงเป็นผู้ร่วมก่อตั้งและเป็นประธานร่วมของมูลนิธิบิลและเมลินดา เกตส์ ตลอดจนเป็นอดีตผู้จัดการหน่วยในหลายแผนกผลิตภัณฑ์ของไมโครซอฟท์ อาทิ พับลิชเชอร์, ไมโครซอฟท์ บ็อบ, เอนคาร์ตา และ เอ็กซ์พีเดีย
เธอเกิดที่ แดลลัส รัฐเทกซัส โดยมีบิดาคือ เรมอนด์ โจเซฟ เฟรนช์ จูเนียร์ ผู้เป็นวิศวกร และมีมารดาชื่อ เอเลน แอ็กเนส เอเมอร์แลนด์ ซึ่งเป็นแม่บ้าน เมลินดาได้รับการเลี้ยงดูแบบโรมันคาทอลิก และเข้าศึกษาที่โรงเรียนคาทอลิกเซนต์โมนิกา ที่ซึ่งเธอเป็นนักเรียนระดับท็อปของชั้นเรียน เธอสำเร็จการศึกษาและเป็นผู้แทนนักเรียนกล่าวสุนทรพจน์ในวันรับประกาศนียบัตรจากสถาบันอุร์สุลินแห่งแดลลัส ใน ค.ศ. 1982 เมลินดาได้รับปริญญาตรีในสาขาวิทยาการคอมพิวเตอร์และเศรษฐศาสตร์จากมหาวิทยาลัยดุ๊กใน ค.ศ. 1986 และได้รับวุฒิเอ็มบีเอจากโรงเรียนธุรกิจฟูควาของมหาวิทยาลัยดุ๊กใน ค.ศ. 1987 ที่ซึ่งเธอเป็นสมาชิกของสมาคมสตรีแคปปาแอลฟาทีตา
หลังจากนั้นไม่นาน เธอได้เข้าร่วมงานกับไมโครซอฟท์ และมีส่วนร่วมในการพัฒนาผลิตภัณฑ์มัลติมีเดียของไมโครซอฟท์หลายรายการ ซึ่งรวมถึง พับลิชเชอร์, ไมโครซอฟท์ บ็อบ, เอนคาร์ตา และ เอ็กซ์พีเดีย
ในเดือนธันวาคม ค.ศ. 2005 เธอและสามีของเธอ พร้อมด้วยโบโน ต่างได้รับเลือกจากนิตยสารไทม์เป็นบุคคลแห่งปี เธอได้รับรางวัลเจ้าชายแห่งอัสตูเรียสสำหรับความร่วมมือระหว่างประเทศ เมื่อวันที่ 4 พฤษภาคม ค.ศ. 2006 ในการยอมรับผ่านการกุศลที่ส่งผลกระทบต่อโลก
เธอได้รับการจัดอันดับที่ 40 ในนิตยสารฟอร์บ ของรายชื่อ 100 สตรีที่ทรงอิทธิพลมากที่สุด ใน ค.ศ. 2008 , อันดับที่ 24 ใน ค.ศ. 2007 และอันดับที่ 12 ใน ค.ศ. 2006
บุญเลิศ บูรณุปกรณ์
บุญเลิศ บูรณุปกรณ์ () นายกองค์การบริหารส่วนจังหวัดเชียงใหม่ อดีตนายกเทศมนตรีเทศบาลนครเชียงใหม่ เกิดเมื่อวันที่ 15 ตุลาคม พ.ศ. 2499 เป็นบุตรของนายใช้ บูรณุปกรณ์ และนางจิตรา บูรณุปกรณ์ นักธุรกิจชาวจังหวัดเชียงใหม่
บุญเลิศ จบการศึกษาระดับชั้นประถมและมัธยมศึกษาจากโรงเรียนมงฟอร์ตวิทยาลัย รุ่น 15 ระดับการศึกษาระดับปริญญาตรี บริหารธุรกิจบัณฑิต มหาวิทยาลัยเชียงใหม่ และระดับปริญญาโท รัฐศาสตร์มหาบัณฑิต มหาวิทยาลัยเชียงใหม่ นอกจากนั้นยังสำเร็จการศึกษาหลักสูตรป้องกันราชอาณาจักรภาครัฐ เอกชนและการเมือง รุ่นที่ 3 วิทยาลัยป้องกันราชอาณาจักร
ในปี พ.ศ. 2556 เขาได้รับปริญญาดุษฎีบัณฑิตกิตติมศักดิ์ จากมหาวิทยาลัยเทคโนโลยีราชมงคลล้านนา จังหวัดเชียงใหม่
นายบุญเลิศ บุรณุปกรณ์เริ่มต้นงานการเมืองด้วยตำแหน่งสมาชิกสภาเทศบาลนครเชียงใหม่ ในปี พ.ศ. 2542
ปี พ.ศ. 2543 นายบุญเลิศได้รับเลือกตั้งเป็นนายกเทศมนตรีนครเชียงใหม่ และได้ดำรงตำแหน่งต่อเป็นสมัยที่สองในพ.ศ. 2547 แต่หลังจากดำรงตำแหน่งได้เพียงไม่กี่เดือนก็ได้ลาออก จากปัญหาความขัดแย้งภายใน แต่ก็ได้รับเลือกตั้งกลับมาเป็นนายกเทศมนตรีตามเดิม โดยนายบุญเลิศและตระกูลบูรณุปกรณ์นั้น ถือเป็นกำลังที่สำคัญของพรรคไทยรักไทยในจังหวัดเชียงใหม่ และมีสายสัมพันธ์แนบแน่นกับตระกูลชินวัตร
นายบุญเลิศ ได้ลงสมัครชิงตำแหน่งนายกองค์การบริหารส่วนจังหวัดเชียงใหม่ ในการเลือกตั้งเมื่อวันที่ 11 พฤษภาคม พ.ศ. 2551 โดยได้รับคะแนนนำมาเป็นอันดับหนึ่ง โดยคณะกรรมการการเลือกตั้งได้ให้การรับรอง ในวันที่ 3 มิถุนายน พ.ศ. 2551 แต่หลังจากนั้นกกต.เชียงใหม่ซึ่งได้รับเรื่องร้องคัดค้านผลการเลือกตั้งเนื่องจากการทุตจิต ได้มีการสอบสวนหา พยานหลักฐาน และส่งเรื่องให้ กกต.กลางชี้มูล วันที่ 21 มกราคม พ.ศ. 2552 กกต.กลางได้มีมติให้ใบแดง แก่นายบุญเลิศ พร้อมกับพวกรวม 4 คน ต่อมาทาง กกต.กลางได้ส่งเรื่องให้ศาลอุทธรณ์ภาค 5 วินิจฉัยชี้ขาด ส่งผลให้ทางนายบุญเลิศต้องหยุดปฎืบัติหน้าที่เกือบ 3 เดือน ในที่สุดวันที่ 22 กันยายน พ.ศ. 2552 ศาลอุทธรณ์ภาค 5 จังหวัดเชียงใหม่ได้มีคำพิพากษา ให้ยกคำร้องของกกต. ทำให้คดีนี้ สิ้นสุดลง และได้ปฏิบัติหน้าที่จนครบวาระในวันที่ 3 มิถุนายน พ.ศ. 2555
นายบุญเลิศ ได้ลงสมัครับเลือกตั้งนายกองค์การบริหารส่วนจังหวัดเชียงใหม่ ในการเลือกตั้ง พ.ศ. 2555 และได้รับเลือกตั้งด้วยคะแนน 402,484 คะแนน และคณะกรรมการการเลือกตั้ง ได้ประกาศผลรับรอง ในวันที่ 18 กรกฎาคม พ.ศ. 2555 เขาถูกพลเอก ประยุทธ์ จันทร์โอชา สั่งระงับการปฏิบัติหน้าที่นายกองค์การบริหารส่วนจังหวัดเชียงใหม่ ในวันที่ 26 กรกฎาคม พ.ศ. 2559 ตามคำสั่งหัวหน้าคณะรักษาความสงบแห่งชาติที่ 44/2559 กระทั่งนายกรัฐมนตรี ได้มีคำสั่งนายกรัฐมนตรี ที่ 6/2561 ลงวันที่ 4 มิถุนายน พ.ศ. 2561 ให้เขากลับไปดำรงตำแหน่งตามเดิม
ทัศนัย บูรณุปกรณ์
ทัศนัย บูรณุปกรณ์ หรือชื่อเล่นว่า ไก่ นายกเทศมนตรีนครเชียงใหม่ หลานของนายบุญเลิศ บูรณุปกรณ์
ทัศนัย บูรณุปกรณ์ เกิดเมื่อวันที่ 1 ตุลาคม พ.ศ. 2517 เป็นบุตรของนายพรทัศน์ บูรณุปกรณ์ และนางผ่องศรี บูรณุปกรณ์ สำเร็จการศึกษาระดับชั้นประถมศึกษาและมัธยมศึกษาจากโรงเรียนมงฟอร์ตวิทยาลัย ระดับปริญญาตรี บริหารธุรกิจบัณฑิต มหาวิทยาลัยเชียงใหม่ และระดับปริญญาโท เศรษฐศาสตร์การเงิน มหาวิทยาลัยเบอร์มิงแฮม สหราชอาณาจักร และปริญญาโท สาขาปรัชญา การเมืองและเศรษฐศาสตร์ มหาวิทยาลัยออกซฟอร์ด
ทัศนัย บูรณุปกรณ์ สมรสกับนภัส จิวะกิดาการ หรือ ฝน Teen Voice GIRL อดีตนักร้องสังกัดจีเอ็มเอ็ม แกรมมี่ เมื่อวันที่ 17 มกราคม พ.ศ. 2558
ปี พ.ศ. 2543 นายทัศนัยได้สู่วงการการเมือง ด้วยการลงสมัครรับเลือกตั้งสมาชิกสภาผู้แทนราษฎร สังกัดพรรคกิจสังคม 
ประเภทแบ่งเขต จังหวัดเชียงใหม่ เขตเลือกตั้งที่ 1 แข่งขันกับปกรณ์ บูรณุปกรณ์ จากพรรคไทยรักไทย และสุรพงษ์ โตวิจักษณ์ชัยกุล จากพรรคประชาธิปัตย์ แต่ไม่ได้รับเลือกตั้ง ต่อมา ลงสมัครรับเลือกตั้งสมาชิกสภาเทศบาลนครเชียงใหม่ 
สังกัด กลุ่มเชียงใหม่คุณธรรม กระทั่งบุญเลิศ บูรณุปกรณ์ ผู้เป็นอาได้เป็นนายกองค์การบริหารส่วนจังหวัดเชียงใหม่ นายทัศนัยจึงได้ดำรงตำแหน่งเป็นรองนายกองค์การบริหารส่วนจังหวัดเชียงใหม่ ทั้งนี้ ในขณะที่นายบุญเลิศ ไม่อาจปฏิบัติหน้าที่ได้จากคดีความทางการเมือง นายทัศนัย ก็ได้รักษาราชการแทนนายบุญเลิศ
หลังจากที่ ร้อยเอกหญิง ดร.เดือนเต็มดวง ณ เชียงใหม่ ได้ลาออกจากตำแหน่งนายกเทศมนตรีนครเชียงใหม่เมื่อวันที่ 24 มิถุนายน พ.ศ. 2552 ทำให้ต้องมีการเลือกตั้งนายกเทศมนตรีฯคนใหม่ ในวันที่ 4 ตุลาคม พ.ศ. 2552 นายทัศนัยได้ลงสมัครรับเลือกตั้ง โดยได้รับการสนับสนุนจากกลุ่มรักเชียงใหม่ 51 พรรคเพื่อไทย และกลุ่มคนที่ชื่นชอบทักษิณ ชินวัตร โดยนายทัศนัย ได้รับเลือกมาเป็นอันดับหนึ่งด้วยคะแนนทั้งสิ้น 24,384 คะแนน ห่างจากลำดับที่สองเกือบเท่าตัว โดย กกต.กลาง ได้ประกาศรับรองผลการเลือกตั้ง ในวันที่ 29 ตุลาคม พ.ศ. 2552
ต่อมา 6 กันยายน พ.ศ. 2556 ทัศนัยได้แถลงข่าวลาออกจากตำแหน่ง ก่อนที่จะหมดวาระเพียงไม่ถึงเดือน เนื่องจากเขาจะเข้าอุปสมบทให้แก่อา คือนายปกรณ์ บูรณุปกรณ์ ที่เสียชีวิตเมื่อวันที่ 1 กันยายน
ต่อมามีการเลือกตั้งนายกเทศมนตรีนครเชียงใหม่ ในวันที่ 3 พฤศจิกายน พ.ศ. 2556 ผลปรากฏว่านายทัศนัย ได้รับเลือกตั้งเป็นนายกเทศมนตรีนครเชียงใหม่ อีกสมัยหนึ่ง
Platycerium alcicorne
Platycerium alcicorne เป็นเฟินอิงอาศัยในสกุลชายผ้าสีดา มีถิ่นกำเนิดในประเทศมาดากัสการ์, ประเทศเซเชลส์ และประเทศคอโมโรส รวมทั้งประเทศโมซัมบิก และประเทศซิมบับเว ชื่อ alcicorne มาจากภาษาละตินคำว่า alces + i + cornis (alces = กวางเอลค์ และ cornis = เขา) มีความหมายว่า เขากวาง
"Platycerium alcicorne" เป็นเฟินอิงอาศัยขนาดกลาง เหง้าเลื้อยสั้นปกคลุมด้วยใบกาบ มีเกล็ดรูปลิ่มแคบสีน้ำตาล ใบกาบรูปไข่ หรือรูปรี ไม่ชูตั้ง มีเส้นผ่าศูนย์กลางได้ถึง 32 ซ.ม. ใบชายผ้าตั้งขึ้น แตกเป็นแฉก ยาวได้ถึง 60 ซ.ม.
ความพึงพอใจของผู้ใช้งานคอมพิวเตอร์
ความพึงพอใจของผู้ใช้งานคอมพิวเตอร์ (Computer user satisfaction) เป็นหัวข้อที่คล้ายคลึงเกี่ยวข้องกับ "ความพึงพอใจในระบบ (System Satisfaction) " หรือ "ความพึงพอใจของผู้ใช้ (User Satisfaction) " หรือ "ความพึงพอใจในระบบคอมพิวเตอร์ (Computer System Satisfaction) "และ "ความพึงพอใจของผู้ใช้คนสุดท้ายในระบบคอมพิวเตอร์ (End User Computing Satisfaction) "
ทั้งหมดนี้เป็นเรื่องเกี่ยวกับทัศนคติของผู้ใช้งานแต่ละคนที่มีต่อการใช้งานในระบบคอมพิวเตอร์หนึ่ง ๆ หรือหลายระบบ ในสภาพแวดล้อมและเนื้อหาที่เกี่ยวข้องกับแต่ละบุคคล
Doll และ Torkzadeh's (1988) ได้ให้คำจำกัดความในความาหมายของ ความพึงพอใจในผู้ใช้งาน (user satisfaction) มันเป็นเรื่องของ ทัศนคติของผู้ใช้ที่มีกับระบบแอปพลิเคชันที่ใช้งานในคอมพิวเตอร์อย่างเฉพาะเจาะจงในเรื่องใดเรื่องหนึ่งพี่พวกเขาใช้"
ในมุมมองกว้าง เราจะเห็นได้ว่า คำจำกัดความเรื่อง ความพึงพอใจในผู้ใช้งาน นี้สามารถถูกขยายออกไปได้อย่างกว้างขางจนถึง ระบบใดๆที่ปฏิบัติการบนพื้นฐานคอมพิวเตอร์ด้วยเช่นกัน หรือ ตัวอย่างเช่น ระบบคอมพิวเตอร์ที่อยูภายในเครื่องมืออิเลคโทรนิคต่างๆ ที่เรียกว่า computer-based electronic appliance
อย่างไรก็ตาม นักวิชาการได้แบ่งแยกความหมายที่แตกต่างอย่างชัดเจนระหว่าง ความพึงพอใจในผู้ใช้ (user satisfaction) และ ความพึงพอใจในด้านการใช้งาน (usability) ในฐานะส่วนหนึ่งของ การมีปฏิบัติสัมพันธ์หรือการกระทำใดๆที่มนุษย์มีต่อคอมพิวเตอร์ (Human-Computer Interaction)
มีตัวอย่างให้เห็นอยู่บ่อยครั้งว่า องค์กรใดๆ ที่มีระบบที่เหมาะสมที่พวกเขาเชื่อว่า ระบบนั้นๆสามารถช่วยเพิ่มผลกำไร และ ลดค่าใช้จ่ายต่างลงได้ จะเป็นองค์กรที่ประสบความสำเร็จ ดังนั้นจึงเห็นได้ว่า ระบบที่เป็นพื้นฐานช่วยให้องค์กรประสบความสำเร็จ และ สามารถรักษาระดับความสำเร็จนั้นๆไว้ได้ ขึ้นอยู่กับ ระบบคอมพิวเตอร์ที่องค์กรนั้นๆใช้ในการดำเนินการนั่นเอง
อ้างถึง นักวิจัยกลุ่มหนึ่ง DeLone และ McLean (2002) ให้คำจำกัดความว่า ความพึงพอใจในผู้ใช้ นั้นเป็นกุญแจที่สำคัญในการวัดความสำเร็จของ ระบบคอมพิวเตอร์ ถ้าไม่ ผลที่ได้รับ จะเป็นไปในทิศทางตรงกันข้าม
อย่างไรก็ดี ในการพัฒนาเทคโนโลยีเพื่อสร้างความพึงพอใจในผู้ใช้และวัดผลความพึงพอใจนั้นยังเป็นสิ่งที่ เรากำลังค้นหา และ พัฒนาอย่างต่อเนื่องไม่สิ้นสุด
ทูมัส ทรานสเตรอเมอร์
ทูมัส เยิสตา ทรานสเตรอเมอร์ (, 15 เมษายน ค.ศ. 1931 — 26 มีนาคม ค.ศ. 2015) เป็นนักเขียน กวี และนักแปลชาวสวีเดน ซึ่งผลงานกวีของเขาถูกแปลมากกว่า 60 ภาษาทั่วโลก ทรานสเตรอเมอร์ได้รับการยกย่องว่าเป็นหนึ่งในนักเขียนคนสำคัญที่สุดในสแกนดิเนเวียตั้งแต่สงครามโลกครั้งที่สอง บทวิจารณ์ได้ยกย่องบทกวีของทรานสเตรอเมอร์จากความเข้าใจง่าย แม้แต่ในการแปล บทกวีของเขาสามารถถ่ายทอดฤดูหนาวอันยาวนานของประเทศสวีเดน ทำนองแห่งฤดูกาลและบรรยากาศความงามของธรรมชาติได้อย่างชัดเจน เขาได้รับรางวัลโนเบลสาขาวรรณกรรม ประจำปี ค.ศ. 2011
ทูมัส ทรานสเตรอเมอร์เสียชีวิตเมื่อวันที่ 26 มีนาคม ค.ศ. 2015 ขณะมีอายุได้ 83 ปี
กาเบรียล ลิพพ์มานน์
กาเบรียล ลิพพ์มานน์ ( 16 สิงหาคม ค.ศ. 1845 -- 13 กรกฎาคม ค.ศ. 1921) เป็นนักฟิสิกส์ชาวฝรั่งเศส-ลักเซมเบิร์ก และนักประดิษฐ์ผู้ได้รับรางวัลโนเบลสาขาฟิสิกส์สำหรับวิธีการของเขาทำสีตามถ่ายรูปกับปรากฏการณ์ของการแทรกสอด
ดับเบิลยูดับเบิลยูอี เลเจนด์สออฟเรสเซิลเมเนีย
ดับเบิลยูดับเบิลยูอี เลเจนด์สออฟเรสเซิลเมเนีย เป็นวิดีโอเกมที่ผลิตโดย Yuke's โดยนำตัวละครของนักมวยปล้ำ WWE มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3 ,ไอโฟน ,ไอพอดทรัช และ เอกซ์บอกซ์ 360 โดยจำหน่ายเมื่อเดือนมีนาคม 2009 ในช่วงเรสเซิลเมเนีย ครั้งที่ 25 เป็นเกมที่เกี่ยวกับตำนานนักมวยปล้ำในยุค 1980-1990 และเกมนี้มีการใช้โลโก้คลาสสิกของ ดับเบิลยูดับเบิลยูอี
แรงลอเรนซ์
ในทางฟิสิกส์, แรงลอเรนท์ซ () เป็นแรงที่เกิดจากจุดประจุเนื่องจากสนามแม่เหล็กไฟฟ้า เกิดสมการในรูปของสนามไฟฟ้าและสนามแม่เหล็ก:
where
ตัวพิมพ์หนาหมายถึงปริมาณที่เป็นเวกเตอร์
กฎของแรงลอเรนซ์มีความสัมพันธ์กับกฎการเหนี่ยวนำของฟาราเดย์
ประจุบวกจะมีความเร่งไปในทิศทางเดียวกันกับสนามไฟฟ้า E แต่จะเคลื่อนที่เป็นเส้นโค้งทั้งเวกเตอร์ v และสนาม B เป็นไปตามตามกฎมือขวา
ในส่วนของ qE เราเรียกว่า แรงไฟฟ้า ส่วน qv×B เรียกว่า แรงแม่เหล็ก บางนิยามอาจกล่าวว่า แรงลอเรนซ์มีเฉพาะส่วนที่เป็นแรงแม่เหล็ก
สปิริต
คำว่า สปิริต () บางตำราแปลว่าจิต บ้างว่าวิญญาณ มาจากคำว่า "spiritus" ในภาษาละตินซึ่งแปลว่าลมหายใจ คำนี้มีหลายความหมาย โดยมากจะหมายถึงสิ่งที่ไม่มีวันเน่าเปื่อยซึ่งตรงข้ามกับร่างกายที่เป็นวัตถุสสาร สปิริตของสิ่งมีชีวิตมักหมายถึงพิชาน
แนวคิดเรื่อง "สปิริต" และ "วิญญาณ" มักเหลื่อมล้ำกันอยู่บ่อยครั้ง เพราะทั้งสองอย่างต่างเป็นคู่ตรงข้ามของร่างกาย และหลายศาสนาก็เชื่อว่าสิ่งนี้จะยังดำรงอยู่แม้ร่างกายนั้นตายไปแล้ว สปิริตจึงหมายถึงผีได้ด้วย เช่น ผีบุคคลที่ตายไปแล้ว
คำนี้ยังอาจหมายถึงสิ่งมีชีวิตที่เชื่อว่าเป็นอมตะอื่น ๆ อีก เช่น ปีศาจ เทวดา หรือแม้แต่พระวิญญาณบริสุทธิ์ในคริสต์ศาสนาซึ่งคัมภีร์ไบเบิลระบุว่าได้มาปรากฏต่อเหล่าสาวกของพระเยซูในเทศกาลเพนเทคอสต์
Platycerium bifurcatum
Platycerium bifurcatum () เป็นเฟินอิงอาศัยในสกุลชายผ้าสีดา มีถิ่นกำเนิดในทางตะวันออกเฉียงใต้ของประเทศออสเตรเลีย ในรัฐนิวเซาท์เวลส์ รัฐควีนส์แลนด์ และบนเกาะลอร์ดฮาว (Lord Howe Island) ชื่อ bifurcatum มาจากคำว่า bifurcate หมายถึง ง่าม หรือ แฉก บ่งบอกถึงลักษณะของใบชายผ้าที่แบ่งเป็นแฉกแบบนิ้วมือ
ลำต้นเหง้าเป็นแท่งเลื้อยสั้น มีเกล็ดปกคลุมสีน้ำตาล ใบกาบรูปกลมกึ่งรี มีเส้นผ่าศูนย์กลางกว้างได้ถึง 30 ซม. ปลายด้านบนตั้งขึ้น ขอบบนเรียบ หยัก หรือหยักตื้น เส้นใบละเอียดเป็นร่างแห ใบชายผ้าชูตั้งขึ้น แยกเป็นแฉก ปลายใบโค้งลง มีขนปกคลุม ใบชายผ้าสามารถยาวได้ถึง 100 ซม.
Platycerium superbum
Platycerium superbum () เป็นเฟินอิงอาศัยในสกุลชายผ้าสีดา มีถิ่นกำเนิดในประเทศออสเตรเลีย ตอนกลางและตะวันออกของรัฐนิวเซาท์เวลส์ ตอนเหนือของนาเบียก (Nabiac) และในรัฐควีนส์แลนด์
"Platycerium superbum" เป็นเฟินชายผ้าสีดาขนาดใหญ่ ต้นเดี่ยวไม่แตกหน่อ ใบกาบเป็นแผ่นชูตั้งขึ้น ขอบด้านบนเป็นหยักลึก เส้นใบมองเห็นได้ชัดเจน ยาวได้ถึง 1.5 เมตร และกว้างได้ถึง 1.2 เมตร ใบชายผ้ากางแผ่ ห้อยโค้งลง โคนใบแผ่กางออกเป็นแผ่น แบ่งออกเป็นสองส่วน แต่ละส่วนมีแฉกเว้าลึก บางครั้งอาจบิดเป็นเกลียว ยาวได้ถึง 1 เมตร
กระเช้าเขากวาง
กระเช้าเขากวาง หรือ เขากวาง เป็นเฟินอิงอาศัยในสกุลชายผ้าสีดา พบกระจายพันธุ์ในภาคใต้ของประเทศไทย ประเทศมาเลเซีย และประเทศอินโดนีเซีย ชื่อ ridleyi ตั้งขึ้นเป็นเกียรติแก่นักพฤกษศาสตร์ เจ. ริดลีย์ (J. Ridley) ผู้เข้ามาทำการสำรวจเฟินในประเทศมาเลเซียและเขียนหนังสือชื่อ "Ferns of The Malaysia (เฟินในประเทศมาเลเซีย)"
ลำต้นเป็นเหง้าเป็นแท่งสั้น ยอดเหง้ามีเกล็ดสีน้ำตาลปกคลุม ใบกาบรูปกลมห่อหุ้มเหง้า ขอบบนไม่แผ่ตั้ง ขอบใบเรียบหรือหยักเล็กน้อย เส้นใบปูดนูนขึ้นมาอย่างเด่นชัด ใบชายผ้าชูตั้งขึ้น แตกแฉกเป็นกิ่งหลายชั้น ใบซอบเรียว มองดูคล้ายเขาของกวาง
จุฑาวัชร วิวัชรวงศ์
จุฑาวัชร วิวัชรวงศ์ พระนามเดิมคือ หม่อมเจ้าจุฑาวัชร มหิดล (พระนามลำลอง: ท่านชายอ้วน) (29 สิงหาคม พ.ศ. 2522) เป็นพระราชโอรสองค์ใหญ่ ในสมเด็จพระเจ้าอยู่หัวมหาวชิราลงกรณ บดินทรเทพยวรางกูร ประสูติแต่สุจาริณี วิวัชรวงศ์ และเป็นพระราชนัดดาในพระบาทสมเด็จพระปรมินทรมหาภูมิพลอดุลยเดชกับสมเด็จพระนางเจ้าสิริกิติ์ พระบรมราชินีนาถ ปัจจุบันสมรสกับริยา กอฟห์ (Riya Gough) ชาวแซนดีเอโก ประเทศสหรัฐอเมริกา
จุฑาวัชร วิวัชรวงศ์ (ท่านชายอ้วน) ประสูติ 29 สิงหาคม พ.ศ. 2522 มีอนุชาและขนิษฐาร่วมมารดาอีก 4 องค์ คือ
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้สุจาริณี วิวัชรวงศ์พาบุตรทั้ง 5 ไปประทับยังสหราชอาณาจักร โดยภายหลังสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ขณะนั้นทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร") ทรงรับพระเจ้าหลานเธอ พระองค์เจ้าสิริวัณณวรีนารีรัตน์ (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อผ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
ปัจจุบันจุฑาวัชร วิวัชรวงศ์ พำนักอยู่ในสหรัฐอเมริกา พร้อมครอบครัว วันที่ 1 กันยายน พ.ศ. 2556 จุฑาวัชรสมรสกับริยา กอห์ฟ (Riya Gough) ชาวแซนดีเอโก สหรัฐอเมริกา ซึ่งทำให้จุฑาวัชรไร้สิทธิ์อย่างเด็ดขาดในการสืบราชบัลลังก์
จุฑาวัชร วิวัชรวงศ์ ถูกจัดอยู่ลำดับที่ 27 ในลำดับโปเจียมแห่งราชอาณาจักรไทย
สาวจอมจุ้นกับหนุ่มอินดี้
สาวจอมจุ้นกับหนุ่มอินดี้ () (อังกฤษ : Mary Stayed Out All Night) เป็นซีรีส์เกาหลี ซึ่งออกอากาศที่สถานีโทรทัศน์ KBS2 ประเทศเกาหลี ออกอากาศระหว่าง วันที่ 8 พศจิกายน 2553 ถึง 28 ธันวาคม 2553 และเริ่มออกอากาศที่ประเทศฟิลิปปินส์และประเทศจีน วันที่ 23 มิถุนายน 2554
ซีรีส์เกาหลี Mary Stayed Out All Night เป็นเรื่องราว วีแมรี่ หญิงสาวน่ารักบริสุทธิ์ เธอเป็นคนที่เปี่ยมล้นไปด้วยพลังเหมือนกับแม่ที่เสียไป และมีความดื้อรั้นเหมือนพ่อ เด็กสาวที่อยู่กับพ่อที่ติดหนี้จนต้องโดนยึดของในบ้านแทบหมดสิ้น 
พ่อก็ต้องอยู่แบบหลบๆซ่อนๆ จากเจ้าหนี้ขาโหด ปล่อยให้ลูกสาวต้องอยู่บ้านอันว่างเปล่าโดยลำพัง 
จนกระทั่งเพื่อนสาวของวีแมรี่ได้ชวนวีแมรี่ไปเที่ยวและให้ขับรถให้จนเกิดอุบัติเหตุชนคังมูคยอล 
นักร้องวงอินดี้ แต่ด้วยกลัวว่านักร้องหนุ่มจะเอาเรื่องภายหลังเรื่องชนแล้วหนีจึงวางแผนให้คังมูคยอลเซ็นชื่อให้ 
เพื่อเอาไปทำเป็นเอกสารสัญญา คังมูคยอลรู้ทัน วีแมรี่จึงตามไปทุกหนแห่ง และร่วมดื่มกับคังมูคยอลเพื่อหวังว่านักร้องอินดี้ขวัญใจสาวเกาหลีจะเมาและยอมเซ็นสัญญาให้ง่ายๆ แต่สุดท้ายเมากันทั้งคู่ กลับไปนอนอยู่ที่บ้านของวีแมรี่ด้วยกันตอนไหนก็ยังงงๆ ทางด้านพ่อของวีแมรี่ไปเจอรุ่นพี่ที่จากกัน 20 ปี ไปเป็นเศรษฐีที่ญี่ปุ่น หวังให้ลูกชายแต่งงานกับวีแมรี่เพื่อผลทางด้านธุรกิจ 
พ่อกลับมาบอกข่าวลูกสาวที่บ้าน แต่วีแมรี่กลับอยู่บ้านกับนักร้องหนุ่มผมยาวหน้าสวย วีแมรี่บอกพ่อว่าเป็นแฟนเพราะไม่อยากแต่งงานกับเศรษฐีหนุ่ม 
เรื่องช่างวุ่นวายกลายเป็น หนึ่งสาว สองเจ้าบ่าว ที่มีสัญญาต่อกัน 100 วัน ผลัดกันอยู่กับวีแมรี่เด็กน่ารักเนื้อหอม มีหนุ่มรูปงามมารุมตอมเพื่อแต่งงานถึงสองคน
ภูภูมิ พงศ์ภาณุภาค
ภูภูมิ พงศ์ภาณุภาค (20 ตุลาคม พ.ศ. 2534) ชื่อเล่น เคน มีชื่อจริงแต่แรกเกิดว่า อดิพงษ์ พันละแหง ชื่อเล่น เบลล์ เป็นนักแสดงและนายแบบชาวไทย มีชื่อเสียงจากผลงานภาพยนตร์เรื่อง "30 กำลังแจ๋ว" แสดงคู่กับพัชราภา ไชยเชื้อ และได้รับรางวัลนักแสดงดาวรุ่งชายจากภาพยนตร์ดังกล่าว จากงานสยามดารา สตาร์ส อวอร์ดส์ 2012 และได้ขึ้นเป็นพระเอกละครเต็มตัวครั้งแรกในละครเรื่อง "แรงเงา"
ภูภูมิเป็นชาวอำเภอบางระจัน จังหวัดสิงห์บุรีโดยกำเนิด เป็นบุตรคนเดียวของครอบครัว มารดาชื่อวารี อยู่นาน กับบิดาชื่อวัยพจน์ พันละแหง มารดาเป็นชาวสิงห์บุรี ส่วนบิดาเป็นชาวสระบุรี เริ่มเข้ารับการศึกษาระดับปฐมวัยและประถมศึกษาที่โรงเรียนอินทโมลีประทาน จังหวัดสิงห์บุรี ก่อนย้ายเข้ามากรุงเทพมหานครและเริ่มเข้าศึกษาระดับชั้นมัธยมศึกษาจากโรงเรียนกุนนทีรุทธารามวิทยาคมในแผนการเรียนศิลป์คำนวณ จบการศึกษาระดับปริญญาตรี คณะบริหารธุรกิจ สาขาการเงิน มหาวิทยาลัยหอการค้าไทย
เขามีชื่อจริงแต่แรกเกิดว่า อดิพงษ์ พันละแหง และชื่อเล่นเดิมที่มารดาตั้งให้คือ "เบลล์" หรือ "เบลเบล" แต่เมื่อเขาเข้าร่วมในสังกัดของศุภชัย ศรีวิจิตร เขาก็ได้รับการแนะนำจากศุภชัยให้เปลี่ยนชื่อเป็น อดิพงศ์ พงศ์ภาณุ, ธนะภูมิ พงศ์ภาณุ และภูภูมิ พงศ์ภาณุ ตามลำดับ โดยการเปลี่ยนชื่อครั้งหลังเขาได้เปลี่ยนชื่อเล่นเป็น "เคน" ส่วนชื่อจริงในบัตรประชาชนใช้ชื่อว่า "ภูภูมิ พันละแหง" ด้วยยังคงใช้สกุลเดิม ต่อมาช่วงปลายปี พ.ศ. 2561 ได้เปลี่ยนชื่อสกุลอีกครั้งเป็น ภูภูมิ พงศ์ภาณุภาค ครั้งนี้ใช้เป็นชื่อจริงตามบัตรประชาชนและในการแสดง โดยให้เหตุผลว่าดูยิ่งใหญ่
ภูภูมิเข้าวงการมาจากการถ่ายแบบและแสดงภาพยนตร์เรื่อง "หอแต๋วแตก แหกกระเจิง" ในปี พ.ศ. 2552 ตามด้วยเรื่อง "เขี้ยวอาฆาต" ผลงานของ พจน์ อานนท์ ต่อมาได้เข้าเป็นนักแสดงในสังกัดของศุภชัย ศรีวิจิตร และได้เป็นพระเอกสังกัดช่อง 3 ในโครงการ 4+1 แชนแนลทรี ซูเปอร์สตาร์ โดยมีผลงานละครเรื่องแรกคือ "สามหนุ่มเนื้อทอง"
พระครูเทพสิทธิเทพาธิบดี (ทับ อินฺทโชโต)
หลวงพ่อทับ อินฺทโชโต (2390 - 2455) ยอดพระคณาจารย์ผู้ที่มีความแตกฉานในพระไตรปิฎกและวิชาอักขระสักยันต์ เลขยันต์ เป็นพระธรรมกถึกนามอุโฆษ เชี่ยวชาญการหล่อหลอมโลหะ ศิลปกรรมและสถาปัตยกรรมต่าง ๆ พระปิตตามหาอุตม์เนื้อโลหะของท่านได้รับความนิยมเป็นอันดับหนึ่งของวงการ พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ (สมัยที่ยังเป็นกรมหมื่น) ยังเคยเสด็จมาหาท่าน แม้แต่สมเด็จพระอริยวงศาคตญาณ สมเด็จพระสังฆราช (แพ ติสฺสเทโว) ในสมัยที่ยังเป็นพระธรรมโกษาจารย์ ก็มีความสนิทสนมชิดชอบกับหลวงพ่อ ได้แวะเวียนไปมาหาสู่กันเสมอ
หลวงพ่อทับ อินฺทโชโต ท่านเกิดเมื่อวันเสาร์ที่ 6 มิถุนายน พ.ศ. 2389 ตรงกับวันขึ้น 13 ค่ำ เดือน 7 ปีมะเมีย ตรงกับรัชสมัยพระบาทสมเด็จพระนั่งเกล้าเจ้าอยู่หัว ณ บ้านคลองชักพระ อำเภอบางกอกน้อย จังหวัดธนบุรี (ฝั่งธนบุรี) ในปัจจุบัน เป็นบุตรคนโตของนายทิมและนางน้อย ปัทมานนท์
เมื่ออายุได้ 17 ปีบิดาได้นำไปฝากเป็นศิษย์ของพระปลัดแก้วซึ่งรักษาการเจ้าอาวาสวัดสุวรรณารามในช่วงก่อนที่พระศีลสารพิพัฒน์ (ศรี) จะย้ายจากวัดสุทัศเทพวรารามมาเป็นเจ้าอาวาสวัดสุวรรณาราม เพื่อเป็นศิษย์ร่ำเรียนหนังสือไทย และขอม เมื่อถัดมาปีหนึ่งเมื่อท่านมีอายุได้ 18 ปี ได้บรรพชาเป็นสามเณร ณรอยู่ศึกษาเล่าเรียนในสำนักพระปลัดแก้ว แล้วยังได้ศึกษาเพิ่มเติมกับพระอาจารย์พรหมน้อย และพระครูประสิทธิ์สุตคุณ ที่วัดอัมรินทร์อีกด้วย เมื่อมีอายุได้ 21 ปี ท่านได้เข้าพิธีอุปสมบทเป็นพระภิกษุเมื่อปี พ.ศ. 2411 ณ พัทธสีมาวัดตลิ่งชัน มีพระอธิการม่วง วัดตลิ่งชันเป็นพระอุปัชฌาย์ พระปลัดแก้ว วัดทอง และพระอาจารย์พึ่ง วัดรวก เป็นพระคู่สวด ได้รับฉายาว่าอินฺทโชโต
หลังจากอุปสมบทแล้ว ท่านได้ย้ายมาจำพรรษา อยู่ที่วัดทอง หากแต่ได้ร่ำเรียนวิปัสสนากรรมฐานและวิชาพุทธาคม ไสยศาสตร์จากพระอุปัชฌาย์มิได้ขาดจนกระทั่งสำเร็จ หลวงพ่อท่านมีนิสัยส่วนตัวคือชอบใฝ่ศึกษาหาความรู้อยู่เสมออาจารย์รูปใดที่มีชื่อเสียงได้ยินมาถึงตัวท่านไม่ว่าจะไกลลำบาก และท่านมักได้ศึกษาพระปริยัติธรรม อักขระขอม วิปัสสนาธุระมาโดยตลอดและยังออกธุดงค์ไปยังที่ต่าง ๆ ได้อย่างวิจิตรยิ่ง มักเขียนภาพมหาอุตม์พร้อมกับเลขยันต์โดยไม่ซ้ำแบบ เพื่อเตรียมไว้ปั้นหุ่นสำหรับพระ ที่จะสร้างเป็นองค์ ท่านแตกฉานในวิชาโลหะ แม้แต่กลุ่มช่างหล่อยังมาขอคำปรึกษาจากท่านอยู่เสมอ ท่านได้รับตำแหน่งเจ้าอาวาสวัดสุวรรณารามเมื่อปี พ.ศ. 2450 และเป็นเจ้าอาวาสอยู่ 5 ปี ก็อาพาธ ตอนที่ท่านป่วยอยู่นั้น กรมหลวงชุมพร ลูกศิษย์ของท่าน เสด็จมาเยี่ยมและถวายแพทย์หลวงเพื่อทำการรักษาหลวงพ่อ หลวงพ่อทัพได้มรณภาพในวันที่ 9 ธันวาคม พ.ศ. 2455
คลองนครเนื่องเขต
คลองนครเนื่องเขต ขุดขึ้นตามพระราชประสงค์ของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เพื่อช่วยย่นระยะทางระหว่างเมืองบางกอกและฉะเชิงเทรา
คลองเริ่มขุดตั้งแต่ปี พ.ศ. 2419 แล้วเสร็จปีถัดมา โดยทรงพระราชดำริว่าทางคลองแสนแสบจากกรุงเทพฯ ถึงเมืองฉะเชิงเทรานั้นยังมีที่อ้อมไกลอยู่ จึงมีพระบรมราชโองการดำรัสให้สมเด็จเจ้าพระยาบรมมหาศรีสุริยวงศ์ แต่งตั้งเจ้าพนักงานขุดคลอง ตั้งแต่ศาลากลางคลองแสนแสบตรงไปถึงปลายคลองท่าไข่ แขวงเมืองฉะเชิงเทรา ซึ่งสมเด็จเจ้าพระยาบรมมหาศรีสุริยวงศ์ ตั้งให้พระชลธารวินิจฉัยเป็นแม่กองได้ลงมือขุดตั้งแต่วันพุธเดือน 7 แรม 1 ค่ำ ปีชวด อัฐศกศักราช 1238 ตรงกับปีพ.ศ. 2419 ถึงวันพุธ เดือน 3 แรม 10 ค่ำ ปีฉลู นพศกศักราช 1239 ตรงกับปีพ.ศ. 2420 แล้วทรงพระกรุณาโปรดเกล้าฯ ให้พระยาวิเศษฤๅไชยผู้ว่าราชการเมืองฉะเชิงเทรา จัดการเป็นพระราชพิธีเปิดคลอง ณ วันพุธ เดือน 4 แรม 2 ค่ำ ปีฉลู นพศกศักราช 1239 วันรุ่งขึ้นอ่านประกาศพระบรมราชโองการเปิดคลองนี้เป็นพระฤกษ์ให้มหาชนไปมาต่อไป พระราชทานนามว่า"คลองนครเนื่องเขตร์" ซึ่งมีความหมายว่าสุดเขตพระนคร เป็นคลองยาว 530 เส้น 10 วา หรือ 21.2 กิโลเมตร กว้าง 6 วา ลึก 4 ศอก เนื้อที่นาสองฝั่งคลอง 32,400 ไร่ สิ้นพระราชทรัพย์ 924 ชั่ง 5 ตำลึง หรือ 73,940 บาท
คลองนครเนื่องเขตแยกจากคลองแสนแสบในเขตหนองจอก กรุงเทพมหานคร ไปสิ้นสุดที่แม่น้ำบางปะกง ตำบลคลองนครเนื่องเขต อ.เมืองฉะเชิงเทรา จ.ฉะเชิงเทรา ตลอดสองฝั่งคลองเรียงรายไปด้วยสุเหร่าและวัดเป็นจำนวนมาก ปัจจุบันได้ใช้เป็นคลองระบายน้ำในช่วงหน้าฝน เป็นเส้นทางคมนาคม และยังเป็นแหล่งท่องเที่ยวสำคัญของฉะเชิงเทรา มีตลาดโบราณคลองนครเนื่องเขตซึ่งมีอายุกว่าร้อยปีอยู่บริเวณที่คลองมาบรรจบกับแม่น้ำบางปะกง
ออสเตรเลียนเชเพิร์ด
ออสเตรเลียนเชเพิร์ด () เป็นสุนัขในสายพันธุ์สุนัขเลี้ยงแกะ ซึ่งมีกำเนิดอยู่ที่ประเทศสหรัฐอเมริกาฝั่งตะวันตก ชื่อ ออสเตรเลียนเชเพิร์ด เป็นเพราะว่าในอดีต ได้มีสุนัขพันธุ์นี้ ได้เดินทางมากับฝูงแกะจากประเทศออสเตรเลียโดยทางเรือมายังประเทศสหรัฐอเมริกา จึงทำให้ผู้คนเรียกกันว่า ออสเตรเลียนเชเพิร์ด สุนัขพันธุ์นี้ได้รับความนิยมอย่างมากหลังสมัยสงครามโลกครั้งที่ 2 โดยมีการนำไปแสดงในนิทรรศการต่าง ๆ รวมทั้งในภาพยนตร์ของวอลต์ ดิสนีย์
สุนัขออสเตรเลียนเชเพิร์ดเพศผู้มีน้ำหนักระหว่าง 23-29 กิโลกรัม เพศเมียมีน้ำหนักระหว่าง 18-25 กิโลกรัม ส่วนสูงวัดจากเท้าถึงศีรษะ เพศผู้มีส่วนสูงระหว่าง 50-59 เซนติเมตร เพศเมียมีส่วนสูงระหว่าง 45-53 เซนติเมตร มีอายุระหว่าง 12-15 ปี
สคิปบีท!
สคิปบีท () เป็นการ์ตูนญี่ปุ่น แต่งโดย โยชิกิ นาคามูระ เป็นเรื่องราวที่เกี่ยวกับชีวิตของหญิงสาวนามว่า โมกามิ เคียวโกะ อายุ 16 ปี ที่มีความฝันว่าจะต้องเป็นดาราดังเพื่อแข่งขันกับใครบางคน ซึ่งมีทั้งความรักและความแค้นปนตลก จัดพิมพ์ในประเทศญี่ปุ่นเป็นครั้งแรกภายใต้ลิขสิทธิ์ของ ฮาคุเซนฉะ และตีพิมพ์ในนิตยสาร ฮานะ โตะ ยูเมะ ในเดือนกุมภาพันธ์ พ.ศ. 2545 และในประเทศไทยโดย สำนักพิมพ์สยามอินเตอร์คอมิกส์ ในวันที่ 5 ตุลาคม พ.ศ. 2551 ได้ถูกสร้างเป็นอะนิเมะ จนถึงวันที่ 29 มีนาคม พ.ศ. 2552
โมกามิ เคียวโกะ หญิงสาววัย 16 ที่มีบุคลิกสดใส ร่าเริง ถึงแม้เธอจะถูกแม่นำมาฝากกับเรียวคังที่เกียวโต (โรงแรมสไตล์ญี่ปุ่น) แต่เธอก็ยังมีความสุข เพราะมี โชทาโร่ (ลูกเจ้าของเรียวคัง)เพื่อนชายคอยอยู่ข้างกายให้อบอุ่นใจบ้างเป็นบางครั้ง เมื่อจบการศึกษาชั้นมัธยมต้น โชทาโร่ก็ได้ชักชวนเคียวโกะให้ไปอยู่ด้วยกันที่โตเกียว เพื่อที่จะสานฝันของโชทาโร่ ที่จะเป็นดาราดังให้เป็นจริง เคียวโกะเลยตกลงยินยอมทิ้งการเรียน ชีวิตวัยรุ่น ทุกสิ่งทุกอย่าง เพื่อที่จะสนับสนุนโชทาโร่ให้เป็นดาราดัง จึงทำงานพิเศษอย่างหนัก ทุ่มเททุกสิ่งทุกอย่างเท่าที่จะทำได้ แต่แล้ววันหนึ่ง โชทาโร่ก็ได้หักหลังเคียวโกะ ทำให้เคียวโกะจากที่รักโชทาโร่มากกลับกลายเป็นเกลียดโชทาโร่มากถึงมากที่สุด เคียวโกะเลยตัดสินใจที่จะเปลี่ยนแปลงตัวเองใหม่ เพื่อที่จะแก้แค้นโชทาโร่ ด้วยการเป็นดาราดังแข่งกับโชทาโร่ แต่คู่แข่งไม่ได้มีเพียงแค่โชทาโร่ หากแต่บริษัทที่เคียวโกะได้สมัครเข้าไป มีดาราดังที่ใครๆต่างก็รู้จัก นามว่า เร็น เป็นคู่แข่งอีกคนหนึ่งที่ทำให้ชีวิตของเธอผกผันมากขึ้นกว่าเดิม ความรักที่กลายเป็นความแค้นที่มีอยู่ของเคียวโกะจะเป็นตัวนำที่ทำให้เรื่องราวสนุกมากขึ้น
"VIE GHOUL" ชื่อวงที่อ่านว่า "วีกูล" กลายเป็นเสียงเพี้ยนที่เคียวโกะเรียกว่า "บีเกิ้ล" ซึ่งเป็นชื่อสายพันธุ์สุนัขชนิดหนึ่ง เป็นวงที่ลอกเลียนแบบ ฟูวะ โช ทั้งเสื้อผ้า แนวเพลง แม้กระทั่งพฤติกรรมบางส่วนของฟูวะโช วง "VIE GHOUL" มีสมาชิกทั้งหมด 5 คน ประกอบไปด้วย นักร้องนำ มือกีตาร์ มือเบส มือกลอง และ คีย์บอร์ด
สคิปบีท! จัดพิมพ์ในประเทศญี่ปุ่นเป็นครั้งแรกภายใต้ลิขสิทธิ์ของ ฮาคุเซนฉะ และตีพิมพ์ในนิตยสาร ฮานะ โตะ ยูเมะ ในเดือนกุมภาพันธ์ พ.ศ. 2545 และในประเทศไทยโดย สำนักพิมพ์สยามอินเตอร์คอมิกส์ ในวันที่ 5 ตุลาคม พ.ศ. 2551 ได้ถูกสร้างเป็นอะนิเมะ จนถึงวันที่ 29 มีนาคม พ.ศ. 2552
ตอนที่ 1 - ตอนที่ 19 "Dream Star"
ตอนที่ 20 - ตอนจบ "Renaissance"
ตอนที่ 1 - ตอนที่ 19 "Namida" (ナミダ)
ตอนที่ 20 - ตอนจบ 「I believe/永遠」
เดอะซิมส์ 3 เพท
เดอะซิมส์ 3 สัตว์เลี้ยงจอมยุ่ง () เป็นเกมในภาคเสริมของชุด เดอะซิมส์ 3 ในการเล่น วางจำหน่ายในประเทศไทยวันที่ 18 ตุลาคม พ.ศ. 2554
ในชุดนี้ชาวซิมส์จะได้มีสัตว์เลี้ยง ของคุณเอง ทั้งสุนัขเฝ้าบ้านสุดโหดจนถึงเจ้าเหมียวจอมทำลายหรือม้าเพื่อนยากและอื่นๆ อีกมาก
มีระบบการสร้างความสัมพันธ์กับสัตว์เลี้ยง ด้วยการใช้ลักษณะนิสัยภายในของสัตว์แบบสุ่ม เข้าควบคุมสัตว์เลี้ยงเหล่านี้แล้วสัมผัสการใช้ชีวิตในโลกของพวกมัน พาซิมส์ของคุณและสัตว์เลี้ยงไปยังสถานที่พิเศษ
พิ่มสมาชิกใหม่ให้กับครอบครัวซิมส์ของคุณแล้วค้นพบความสนุกของการใช้ชีวิตในรูปแบบใหม่!
Dog
Cat
Horse
วัดพระธาตุดอยคำ
วัดพระธาตุดอยคำ เป็นวัดสำคัญในจังหวัดเชียงใหม่ อายุเก่าแก่กว่า 1,300 ปี ตั้งอยู่บริเวณดอยคำ ด้านหลังอุทยานหลวงราชพฤกษ์ ห่างจากตัวเมืองประมาณ 10 กิโลเมตร วัดพระธาตุดอยคำมีความสูงจากระดับที่ราบเชียงใหม่ราว 140 เมตร และมีความสูงจากระดับน้ำทะเลปานกลาง 465 เมตร วัดพระธาตุดอยคำมีลานชมวิวที่สามารถมองเห็นวิวทิวทัศน์รอบเมืองเชียงใหม่ และยังเป็นที่ประดิษฐานพระเจ้าทันใจซึ่งมีอายุเก่าแก่กว่าห้าร้อยปี
วัดพระธาตุดอยคำสร้างในปี พ.ศ. 1230 รัชสมัยพระนางจามเทวีกษัตริย์แห่งหริภุญชัย โดยพระโอรสทั้ง 2 เป็นผู้สร้างในปี พ.ศ. 1230 ประกอบด้วยเจดีย์บรรจุพระบรมสารีริกธาตุของพระพุทธเจ้า ศาลาการเปรียญกุฏิสงฆ์ และพระพุทธรูปปูนปั้น เดิมชื่อวัดสุวรรณบรรพต แต่ชาวบ้านเรียกว่า "วัดดอยคำ"
พ.ศ. 2509 ขณะนั้นวัดดอยคำเป็นวัดร้าง ต่อมากรุแตกชาวบ้านพบโบราณวัตถุหลายชิ้น เช่น พระรอดหลวง พระหินทรายปิดทององค์ใหญ่ พระสามหมอ (เนื้อดิน) ซึ่งนำมาประดิษฐานไว้ ณ วัดพระธาตุดอยคำ พระธาตุดอยคำนอกจากจะเป็นที่สักการบูชาของคนท้องถิ่นแล้ว ยังเป็นสัญลักษณ์อีกแห่งหนึ่งของการบินไทยที่ใช้กำหนดพื้นที่ทางสายตา ก่อนที่จะนำเครื่องบินลงจอดที่สนามบินเชียงใหม่
ประจำทุกปี โดยยึดถือเอาวันแรม 7 ค่ำ 8 ค่ำ หลังวันวิสาขบูชาทุกปี เป็นวันสรงน้ำพระธาตุ ซึ่งถือว่าเป็นวันถวายพระเพลิงพระพุทธศรีระของ สมเด็จพระสัมมาสัมพุทธเจ้า (หลังเสด็จดับขันธปรินิพพานได้ 8 วัน) ถือเป็นวันสำคัญในพระพุทธศาสนาวันหนึ่ง ตรงกับวันแรม 8 ค่ำ เดือนวิสาขะ (เดือน 6 ของไทย) ทางวัดพระธาตุดอยคำ จึงยึดถือเอาวันนี้จัดงาน และพิธีสรงน้ำเพื่อรำลึกนึกถึง พุทธคุณ ธรรมคุณ สังฆคุณ ที่ท่านได้สร้างเผยแพร่พระพุทธศาสนาเอาไว้
เทือกเขาถนนธงชัย ด้านทิศตะวันตกบนเทือกเขาเหล่านั้นจะเป็นที่ประดิษฐานขององค์พระเจดีย์สำคัญและเก่าแก่ คู่บ้านคู่เมืองเชียงใหม่ถึง 2 องค์พระเจดีย์ แต่ละแห่งถูกสถาปนาขึ้นโดยพระมหากษัตริย์ในสมัยหริภุญชัยและล้านนาตามลำดับ หนึ่งในนั้นคือพระธาตุดอยคำ อยู่บนยอดเขาเล็ก ๆ สูงจากระดับน้ำทะเลปานกลางประมาณ 200 เมตร อยู่ทางทิศตะวันตกเฉียงใต้ของตัวเมืองเชียงใหม่ เรียกว่า “พระธาตุดอยคำ” เคยเป็นที่อยู่อาศัยของยักษ์สองผัวเมีย ชื่อ จิคำและตาเขียวมาก่อน ซึ่งต่อมาชาวบ้านได้เรียกยักษ์ทั้งสองนี้ว่า “ปู่แสะ – ย่าแสะ” ปู่แสะย่าแสะมีลูก 1 คน ชื่อว่า “สุเทวฤๅษี” เหตุที่ได้ชื่อว่าดอยคำ เนื่องจากศุภนิมิตที่ยักษ์ทั้งสองได้รับพระเกศาธาตุจากพระพุทธเจ้า เกิดฝนตกหนักหลายวัน ทำให้น้ำฝนเซาะและพัดพาแร่ทองคำบนไหล่เขา และลำห้วยไหลลงสู่ปากถ้ำเป็นจำนวนมาก จึงเรียกภูเขาลูกนี้ว่า “ดอยคำ”
จากตำนานหลายฉบับได้กล่าวว่า เทวดาได้นำพระเกศาธาตุที่พระพุทธเจ้าได้ประทานแก่ปู่แสะและย่าแสะ นำขึ้นมาฝังและก่อสถูปไว้บนดอยแห่งนี้ และต่อมาในปี พ.ศ. 1230 เจ้ามหันตยศ และเจ้าอนันตยศ 2 พระโอรสแฝดของพระนางจามเทวี แห่งหริภุญชัยนครได้ขึ้นมาก่อเจดีย์ครอบพระสถูปเกศานั้นไว้ ส่วนพระเจดีย์แห่งที่ 2 ตั้งอยู่บนยอดเขาสูง ทางทิศเหนือของดอยคำ คือ พระธาตุดอยสุเทพ
1.
ข้อมูลจากตำนานวัดพระธาตุดอยคำ ฉบับวัดพระธาตุดอยคำ
มิลวอกี บักส์
มิลวอกี บักส์ เป็นทีมบาสเกตบอลในลีกเอ็นบีเอ ในเมืองมิลวอกี รัฐวิสคอนซิน เล่นอยู่ในดิวิชั่นภาคกลางในคอนเฟอเรนส์ตะวันออก
ยูกิโอ ZEXAL
ยูกิโอ ZEXAL () เป็นภาพยนตร์อนิเมะในญี่ปุ่นและเป็นซีรีส์ยูกิโอลำดับที่ 5 และซีรีส์ชุดที่ 4 ของ ยูกิโอ ออกปรากฏครั้งแรกในรูปแบบมังงะทางนิตยสาร V-Jump เมื่อวันที่ 18 ธันวาคม พ.ศ. 2553 อย่างต่อเนื่อง และถูกนำเป็นภาพยนตร์อนิเมะ โดยออกอากาศทางสถานีโทรทัศน์ทีวี โตเกียวทุกวันจันทร์เวลา 19:30 - 20:00 น. ออกอากาศเมื่อวันที่ 11 เมษายน พ.ศ. 2554 ถึงวันที่ 25 กันยายน ค.ศ. 2012 ต่อมาได้ย้ายวันและเวลาออกอากาศเป็นทุกวันอาทิตย์เวลา 17:30 - 18:00 น. และใช้ชื่อใหม่ว่า ยูกิโอ ZEXAL II () ออกอากาศเมื่อวันที่ 7 ตุลาคม ค.ศ. 2012
เรื่องราวของเด็กหนุ่มชื่อว่า สึคุโมะ ยูมะ เขามีความมุ่งมั่นที่จะเป็นดูเอลลิสต์ให้ได้ แต่ด้วยความบ้าบิ่นในตัวเขา จึงมักจะสร้างเรื่องวุ่นวายให้กับทางโรงเรียนเสมอๆ แต่แล้วเหตุการณ์ที่ไม่คาดคิดก็เกิดขึ้นเมื่อ เรียวมะเพื่อนในโรงเรียนมาท้าให้ยูมะสู้ตัวต่อตัวกับเขาระหว่างการต่อสู้นั้นเอง วิญญาณลึกลับที่เรียกตนเองว่าแอสทรัลได้ปรากฏตัวขึ้นและช่วยให้เขาชนะ แอสทรัลได้อธิบายให้ยูมะฟังว่าเขากำลังค้นหาความทรงจำที่หายไปของเขาซึ่งได้เปลี่ยนเป็นการ์ดมอนสเตอร์ทั้ง 99 ใบ ซึ่งกระจายไปทั่วโลก ด้วยเหตุนี้เองยูมะจึงช่วยเหลือเขาในการตามหาการ์ดเหล่านั้นและแถมยังเป็นการเพิ่มพูนประสบการณ์ในการดูเอลให้กับตัวเขาด้วย การเดินทางจึงเริ่มต้น
สึคุโมะ ยูมะ (Tsukumo Yuma)
นักเรียนชั้น ม.1 อายุ 13 ปี มีนิสัยกระตือรือร้นและชอบท้าทายในสิ่งที่ตนไม่เคยทำแต่ล้มเหลวทุกครั้ง มีกุญแจจักรพรรดิที่ได้รับจากคุณพ่อของเขา ชื่นชอบการดูเอลจนทำให้มีความฝันที่จะเป็นดูเอลแชมเปี้ยน อย่างไรก็ตามยูมะได้เปิดประตูด้วยกุญแจจักรพรรดิในความฝันของเขาได้เจอกับอุปสรรคต่างๆ และมีการ์ด No. ประจำตัวอยู่เพื่อให้หาควาทรงจำของแอสทรัล ปัจจุบันได้เข้าร่วมเวิร์ล ดูเอล คาร์นิวัล คำพูดประจำตัวคือ "พุ่งทะยานไปเลย ตัวฉัน"
แอสทรัล (Astral)
มนุษย์จากโลกแอสทรัล คู่หูของยูมะทำหน้าที่ช่วยในการวิเคราะห์คู่ต่อสู้ในการดูเอล แต่เดิมเป็นดูเอลลิสต์ในอดีตแต่ด้วยเหตุการณ์บางอย่างทำให้เขาต้องกลายเป็นสภาพวิญญาณ และทำให้เขาต้องการตามหาการ์ด No. ทั้ง 999 ใบเพื่อให้ความทรงจำของเขากลับมาอย่างไรก็ตามเมื่อสะสมการ์ด No. ทำให้เกิดมีพบความทรงจำบางส่วนของแอสทรัลอย่างไรก็ตามแอสทรัลมีจุดอ่อนคือเมื่อการ์ด No. ถูกแย่งชิงไปทำให้สูญเสียสภาพร่างกายด้วยหัวหน้าทรอนแฟมิลี่ ชื่อจริงคือ ไบรอน อาร์คไลท์ ทำงานร่วมกับดร.เฟคเกอร์ เป็นคนแนะนำคาซุมะให้เฟคเกอร์ หลังจากนั้นถูกใช้เป็นเครื่องสังเวยแล้วกลายมาเป็นทรอน ต้องการแก้แค้นดร.เฟคเกอร์ แพ้ยูมะในเวิร์ล ดูเอล คาร์นิวัล รอบไฟนอลนัมเบอร์ส เป็นการ์ดเอ็กซีดมอนสเตอร์มีจำนวนทั้งหมด 99 ใบด้วยกัน ซึ่งนัมเบอร์สต้องทำลายด้วยนัมเบอร์สเท่านั้น โดยเป็นการ์ดที่มีชิ้นส่วนความทรงจำของแอสทรัล แต่อย่างไรก็ตามการ์ดนัมเบอร์สตกเป็นของคนอื่นทำให้มีผลข้างเคียงของการได้ครอบครองการ์ดนัมเบอร์สในแต่ละใบและเลขของการ์ดต่างๆไว้ด้วยยกเว้นผู้ครอบครองกุญแจจักรพรรดิที่ไม่มีผลข้างเคียง
เป็นนัมเบอร์สของโลกที่มีชื่อว่าบาเรียนโดยมีจักพรรดิ์ทั้ง 7 ครอบครอง โดยมีการ์ดอยู่ 7 ใบมี No. 101 ถึง 107
หลิว เจียหลิง
เหล่า ก๊าเหล่ง หรือ หลิว เจียหลิง ในสำเนียงจีนกลาง (จีนตัวเต็ม: 劉嘉玲, จีนตัวย่อ: 刘嘉玲, พินอิน: Liú Jiālíng, อังกฤษ: Carina Lau, Carina Lau Kar-ling) เป็นนักแสดงหญิงชาวฮ่องกงที่มีชื่อเสียง เกิดเมื่อวันที่ 18 ธันวาคม ค.ศ. 1965 ที่เมืองซูโจว มณฑลเจียงซู ประเทศจีน
หลิว เจียหลิงเป็นพี่สาวคนโตโดยมีน้องชายและน้องสาวอีกอย่างละหนึ่งคน ได้เดินทางเข้าสู่ฮ่องกงเมื่ออายุ 15 ปี จากการย้ายตามครอบครัวโดยพ่อเดินทางมาทำงานที่นี่ ซึ่งแรก ๆ เธอต้องฝึกเรียนภาษากวางตุ้ง จากที่เคยพูดแต่จีนกลางมาตลอด
เข้าสู่วงการบันเทิงด้วยการเป็นนักเรียนโรงเรียนการแสดงของ TVB รุ่นที่ 12 โดยเธอมีความโดดเด่นเหนือกว่าเพื่อนร่วมชั้นคนอื่น ๆ จึงได้มีโอกาสแสดงครั้งแรกจากละครโทรทัศน์ชุด "The Duke of Mount Deer" หรือ "อุ้ยเสี่ยวป้อ" ประกบคู่กับ เหลียง เฉาเหว่ย และหลิว เต๋อหัว ที่เป็นพระเอก และตามมาด้วย "Police Cadet '84" หรือ "นักสู้ผู้พิทักษ์" ในปี ค.ศ. 1984 พร้อมกับมีชื่อเสียงขึ้นมา
ต่อมาจึงได้แสดงนำในภาพยนตร์แอ๊คชั่นหลายเรื่อง เช่น "Project A Part II" ในปี ค.ศ. 1986 และ "Armour of God" ในปี ค.ศ. 1987 คู่กับ เฉินหลง นักแสดงระดับซูเปอร์สตาร์ทั้งสองเรื่อง
ในส่วนของผลงานดราม่า ได้แก่ "Days of Being Wild" ร่วมกับนักแสดงชื่อดังของฮ่องกงหลายคน ในปี ค.ศ. 1991 จากการกำกับของหว่อง กาไว, "The Eagle Shooting Heroes" ในปี ค.ศ. 1993, "Ashes of Time" และ"C'est la vie, mon chéri" ในปี ค.ศ. 1994 เป็นต้น
ปัจจุบัน แม้หลิว เจียหลิงจะมีอายุมากขึ้น แต่เธอก็ยังคงรักษาสุขภาพร่างกายให้งดงามเสมอ จึงได้เป็นพรีเซ็นเตอร์ในโฆษณาผลิตภัณฑ์ประเภทบำรุงผิวหรือรักษาความงามเสมอ ๆ
ด้านชีวิตส่วนตัว เมื่อปี ค.ศ. 2007 เธอตกเป็นข่าวฮือฮาเมื่อยอมรับอย่างตรงไปตรงมาว่าเมื่อปี ค.ศ. 1990 ได้ถูกแก๊งค์ยากูซ่าฉุดไปถ่ายรูปเปลือย ซึ่งในช่วงนั้นได้มีวิดีโอคลิปนี้ออกมา
เธอสมรสกับ เหลียง เฉาเหว่ย นักแสดงชายชื่อดังอีกราย หลังจากที่คบหาและร่วมงานกันมากว่า 19 ปี ในกลางปี ค.ศ. 2008 ที่ประเทศภูฏาน ซึ่งทั้งคู่ได้เดินทางมาสู่ประเทศไทยด้วยกันก่อนหน้านั้นด้วย
แต่ต่อมาในกลางปี ค.ศ. 2011 ก็ปรากฏภาพถ่ายของเธอกับนักแสดงรุ่นหลัง คือ เฉิน กวานซี ที่มีข่าวอื้อฉาวทำนองนี้ก่อนหน้านี้มาแล้วด้วย พร้อมกับยอมรับว่าชีวิตสมรสของเธอกับเหลียง เฉาเหว่ย กว่า 2 ปีนั้นเริ่มมีปัญหา
ผลงานในระยะหลัง ๆ ได้แก่ "Infernal Affairs II", "Infernal Affairs III" และ "2046" ในปี ค.ศ. 2003, และรับบท "พระนางบูเช็คเทียน" ใน"Detective Dee and the Mystery of the Phantom Flame" จากการกำกับของ ฉีเคอะ ซึ่งเธอได้รับรางวัลนักแสดงนำหญิงยอดเยี่ยม และ"Let the Bullets Fly" ในปี ค.ศ. 2010
เอดิธ คาเวล
เอดิธ คาเวล (, 4 ธันวาคม ค.ศ. 1865 – 12 ตุลาคม ค.ศ. 1915) เป็นนางพยาบาลและสายลับชาวอังกฤษ มีชื่อเสียงจากการช่วยช่วยชีวิตทหารทุกฝ่ายโดยไม่แบ่งแยก และในการช่วยทหารฝ่ายสัมพันธมิตรราว 200 นาย ให้หลบหนีจากเบลเยียมที่ถูกเยอรมนียึดครองไว้ระหว่างสงครามโลกครั้งที่หนึ่ง ก่อนถูกจับกุมหลังจากนั้น เธอถูกตัดสินว่ามีความผิดในข้อหากบฏหลังมีการพิจารณาโดยศาลทหาร เธอได้รับโทษประหารชีวิตและถูกยิงด้วยชุดยิง
เธอเป็นที่รู้จักกันดีจากคำกล่าวของเธอที่ว่า "ความรักชาตินั้นไม่เพียงพอ" (patriotism is not enough) ความเชื่ออย่างแรงกล้าในนิกายแองกลิกันของเธอทำให้เธอช่วยเหลือทุกคนที่ต้องการความช่วยเหลือ ทั้งทหารเยอรมันและฝ่ายสัมพันธมิตร คำคมหนึ่งของเธอมีว่า "ฉันหยุดไม่ได้ในเมื่อมีชีวิตอีกมากที่ต้องช่วยเหลือ" (I can’t stop while there are lives to be saved) คาเวลยังเป็นผู้บุกเบิกในการพยาบาลสมัยใหม่ในเบลเยียมผู้ทรงอิทธิพลอีกด้วย
โรงเรียนสตรีสมุทรปราการ
โรงเรียนสตรีสมุทรปราการ (, ย่อ: ส.ส.ป., SSP) เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) (สังกัดเดิมคือสำนักงานเขตพื้นที่การศึกษาสมุทรปราการ เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณถนนสุขุมวิท ตำบลปากน้ำ อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นโรงเรียนสตรีประจำจังหวัดสมุทรปราการคู่กับโรงเรียนสมุทรปราการ
โรงเรียนสตรีสมุทรปราการได้รับการก่อตั้งในปี พ.ศ. 2445 โดยพระยาราชายสาธก (รา-ชา-ยะ-สา-ทก) นายด่านภาษี ได้จัดตั้งอาคารเรียนสำหรับนักเรียนหญิงในบริเวณโรงเรียนวัดกลาง (โรงเรียนสมุทรปราการในปัจจุบัน) และใช้ชื่อว่า โรงเรียนสตรีสมุทรปราการ แต่ต่อมาก็ได้รับนักเรียนชายเข้าศึกษาด้วย
ในปี พ.ศ. 2481 โรงเรียนได้ย้ายนักเรียนหญิงจากโรงเรียนมัธยมวัดกลาง และจัดตั้งโรงเรียนบนที่ดิน 3 ไร่บริเวณวัดพิชัยสงคราม จนกระทั่งมีความเจริญขึ้นทำให้สถานที่เดิมคับแคบลง วันที่ 8 สิงหาคม พ.ศ. 2499 โรงเรียนจึงได้ย้ายไปที่ตั้งในปัจจุบันจำนวน 10 ไร่ 2 งาน 57 ตารางวา ซึ่งได้รับการบริจาคและกรมวิสามัญศึกษาจัดซื้อเพิ่ม และในปี พ.ศ. 2520 ได้รับการบริจาคเพิ่มเติมอีก 190 ตารางวา รวมเป็น 11 ไร่ 47 ตารางวา
โรงเรียนสตรีสมุทรปราการมีคณะนักเรียนทั้งหมด 5 คณะ
ตัวแสบสุดป่วน
ตัวแสบสุดป่วน () เป็นการ์ตูนญี่ปุ่น แต่งโดย นิชิโมริ ฮิโระยูกิ เป็นเรื่องราวเกี่ยวกับ มาซายะ ฟุบานาชิ เด็กหนุ่มสุดเฮี้ยวผู้ถูกขนานนามอย่างน่าสะพรึงกลัวว่า “เดวิล” ลงตีพิมพ์ในนิตยสารโชเนนซันเดย์ ของสำนักพิมพ์ โชงะกุกัง ตั้งแต่ฉบับที่ 18 ของ พ.ศ. 2550 จนถึง ฉบับที่ 35 ของ พ.ศ. 2552 และทำเป็น มังงะ จำนวน 11 เล่ม
การ์ตูนเรื่องนี้การ์ตูนญี่ปุ่น แต่งโดย นิชิโมริ ฮิโระยูกิ ลงตีพิมพ์ในนิตยสารโชเนนซันเดย์ ของสำนักพิมพ์ โชงะกุกัง ตั้งแต่ฉบับที่ 18 ของ พ.ศ. 2550 จนถึง ฉบับที่ 35 ของ พ.ศ. 2552 และทำเป็น มังงะ จำนวน 11 เล่ม ส่วนฉบับภาษาไทยทาง บงกช ได้ลิขสิทธิ์ มีจำนวน 10 เล่ม
ตำนานเดชนางพญางูขาว
ตำนานเดชนางพญางูขาว (, จีนตัวเต็ม: 白蛇傳說之法海, จีนตัวย่อ: 白蛇传说之法海, พินอิน: Bái Shé Chuán Shuō Zhī Fǎ Hǎi) ภาพยนตร์แอ๊คชั่นแฟนตาซีสัญชาติฮ่องกงและจีน นำแสดงโดย หลี่ เหลียนเจี๋ย, หวง เซิงอี้, ชาร์ลีน ชอย, หลินฟง ออกฉายในกลางปี ค.ศ. 2011 กำกับการแสดงโดย เฉิน เสี่ยวตง
ที่เมืองหางโจว สี่เซียน ชายหนุ่มผู้เชี่ยวชาญเรื่องสมุนไพรปรารถนาจะเป็นแพทย์หวังช่วยผู้คน ทุกวันสี่เซียนจะขึ้นเขาไปเก็บสมุนไพร ใกล้กันนั้น ซูซู่ (ปิศาจงูขาว) และชิงชิง (ปิศาจงูเขียว) เป็นปิศาจงู 2 พี่น้องที่บำเพ็ญตบะมา 1,000 ปี กับ 100 ปี เห็นเข้า ซูซู่รักสี่เซียนทันทีและอยากใช้ชีวิตแบบมนุษย์ ชิงชิงนึกสนุกจึงแกล้งสี่เซียนให้ตกน้ำแต่ซูซู่ได้เข้าไปช่วยชีวิตเขาไว้ สี่เซียนจึงประทับใจในตัวนาง
ขณะเดียวกัน หลวงจีนฟาไห่ เจ้าอาวาสวัดจินซาง กับ เหนินเหริง ลูกศิษย์ ได้ตระเวนปราบปิศาจ และเก็บปิศาจไว้เพื่อให้บำเพ็ญตบะไปในทางที่ดีที่เจดีย์เหลยเฟิง ในงานเทศกาลเดือนเก้า ขณะปราบปิศาจค้างคาว เหนินเหริงได้พลาดท่าถูกปิศาจค้างคาวกัด และสี่เซียนก็ได้พบกับซูซู่อีกครั้ง
ต่อมาปิศาจจิ้งจอกอาละวาด ชาวบ้านจึงบาดเจ็บและล้มตายด้วยฤทธิ์ของปิศาจที่ดูดเอาพลังชีวิตไป สี่เซียนปรุงยาขึ้นมารักษาชาวบ้าน โดยซูซู่ใช้ฤทธิ์ช่วย แต่นั่นทำให้นางต้องเสียพลังตบะไป เมื่อฟาไห่ดมยาที่สี่เซียนทำขึ้นพบว่ามีกลิ่นไอปิศาจ จึงรับรู้ได้และมอบกริชปราบปิศาจแก่สี่เซียน
วันหนึ่ง สี่เซียนได้ให้ซูซู่กินเหล้าขาวโดยไม่ได้ตั้งใจ ซึ่งมีฤทธิ์ในการปราบงู ซูซู่จึงแปลงร่างเป็นงูเหมือนเดิม ขณะเดียวกันฟาไห่ก็บุกเข้ามา สี่เซียนใช้กริชปราบปิศาจที่ฟาไห่มอบให้แทงซูซู่โดยไม่รู้ว่าเป็นซูซู่ เมื่อรู้ว่าเป็นซูซู่และนางอาจตายได้ จึงปีนเข้าไปในเจดีย์เหลยเฟิงเพื่อเอาหญ้าเซียนซึ่งเป็นของวิเศษชุบชีวิตคนตายให้ฟื้นขึ้นมาได้
เมื่อเจดีย์เหลยเฟิงขาดหญ้าเซียนที่เป็นตัวควบคุม เหล่าปิศาจก็หนีออกมาได้และเข้าสิงร่างสี่เซียน ฟาไห่จึงต้องทำพิธีไล่ปิศาจออกจากตัวโดยการรวมตัวกันสวดมนต์ ขณะเดียวกัน ซูซู่และชิงชิงก็ตามมาเอาตัวสี่เซียน การต่อสู้กันระหว่างมนุษย์และปิศาจจึงบังเกิดขึ้น และทำให้เกิดอุทกภัยน้ำท่วมวัดจินซางครั้งใหญ่เป็นพิบัติภัย"The Sorcerer and the White Snake" เป็นภาพยนตร์แอ๊คชั่นแฟนตาซีทุนสร้างสูงถึง 200 ล้านเหรียญ ของฮ่องกงในระบบสามมิติ โดยดัดแปลงเนื้อหาจากนิทานพื้นบ้านเรื่อง "นางพญางูขาว" อันเป็นนิทานพื้นเมืองของเมืองหางโจวและทะเลสาบซีหูอันงดงาม ซึ่งเคยสร้างเป็นภาพยนตร์และซีรีส์ก่อนหน้านั้นมาแล้วหลายต่อหลายครั้ง
ในครั้งนี้ หลี่ เหลียนเจี๋ย นักแสดงนำของเรื่องได้ยอมลดค่าตัวลงครึ่งหนึ่ง เพื่อเป็นการตอบแทน เฉา เป่าจู ผู้อำนวยการสร้างที่เคยเป็นผู้สร้าง "Once Upon A Time In China" หรือ "หวง เฟยหง" ซึ่งทำให้เขาประสบความสำเร็จและมีชื่อเสียงขึ้นมาเมื่อกว่า 20 ปีก่อน พร้อมด้วยนักแสดงชั้นนำและรับเชิญอีกมาก
ภาพยนตร์เริ่มถ่ายทำขึ้นเมื่อวันที่ 10 กันยายน ปี ค.ศ. 2010 สิ้นสุดลงเมื่อวันที่ 16 มกราคม ค.ศ. 2011 และเข้าฉายที่ฮ่องกงเมื่อวันที่ 29 กันยายน ปีเดียวกัน โดยในครั้งแรกนั้นชื่อภาษาอังกฤษจะใช้ชื่อว่า "It's Love" หรือ "Madame White Snake"
ดราก้อน เอจ
ดราก้อน เอจ (Dragon Age) เป็นชุดวิดีโอเกมสมมติบทบาท สร้างโดย ไบโอแวร์ เกมแรก คือ "" จัดจำหน่ายในปี 2552 และ "ดราก้อน เอจ II" เป็นภาคต่อของ "ออริจินส์" จัดจำหน่ายในเดือนมีนาคม 2554
ดราก้อน เอจ เป็นเกมแนวแฟนตาซีที่ถูกใช้ในสื่ออื่นๆอย่างกว้างขวาง รวมถึงหนังสือและเกมกระดาน เกมหลักสองเกมแรกมีทั้งภาคเสริมและเนื้อหาเสริมที่สามารถดาวน์โหลดได้
เนื้อหาของ"ดราก้อน เอจ" ยังถูกใช้ในสื่ออื่นๆอีกมากมาย
ขณะนี้มี้หนังสือสองเล่มที่มีเนื้อหาเกี่ยวกับโลกของ"ดราก้อน เอจ" เล่มแรกคือ""จัดจำหน่ายเมื่อวันที่ 3 มีนาคม 2552 หนังสือเล่มที่สองคือ""จัดจำหน่ายเมื่อวันที่ 13 ตุลาคม 2552
หนังสือเล่มที่สามคือ""วางแผนที่จะจัดจำหน่ายในวันที่ 3 ธันวาคม 2554 หนังสือทั้งหมดเขียนโดย เดวิด ไกด์เดอร์ และตีพิมพ์โดยสำนักพิมพ์ทอร์
ดราก้อน เอจ เลเจนส์ เป็นเกมสมมติบทบาทแนววางแผนยุทธศาสตร์ สร้างโดยอิเล็คโทรนิค อาร์ตส เกมนี้เปิดโอกาสให้ผู้เล่นผจญภัยไปใน ฟรี มาร์ชเชส อันเป็นสถานที่หลักของเกม ดราก้อน เอจ II เกมนี้มีเนื้อหาและการปรับปรุงลักษณะตัวละครคลายคลึงกับเกมหลัก
"ดราก้อน เอจ เจอร์นี่ส์" เป็นเกมส์สามมติบทโดยใช้แฟลช พัฒนาโดย อีเอ ทูดี ขณะนี้อยู่ระหว่างการพัฒนา บทแรกของเกมคือ"เดอะ ดีพ โรดส์" เปิดให้เล่นได้ฟรี ผู้เล่นสามารถปลดล็อกตราความสำเร็จได้ในเกม ซึ่งจะปลดล็อกไอเทมพิเศษใน ดราก้อน เอจ: ออริจินส์ เนื้อหาบทที่สองและสามจะต้องซื้อเท่านั้น
ดราก้อน เอจ เป็นเกมกระดานเล่นตามบทบาท จัดจำหน่ายเมื่อ 25 มกราคม 2553 โดยกรีน โรนิน.
ดราก้อน เอจ ภาคอะนิเมะ ประกาศขึ้นในวันที่ 7 มิถุนายน 2552 จากการร่วมมือระหว่าง ไบโอแวร์, อิเล็คโทรนิค อาร์ตส และฟันนิเมชั่น เอ็นเตอร์เทนเมนท์ ตามแผนการจะแล้วเสร็จสมบูรณ์ในปี 2555 ภาพยนตร์เรื่องนี้จะใช้ชื่อว่า 'ดราก้อน เอจ: ดอวน์ ออฟ เดอะ ซีคเกอร์'
ดราก้อน เอจ: ออริจินส์ ฉบับเว็บคอมิคโดย เพ็นนี อาร์เคด ในปี 2552 มีเนื้อเรื่องเกี่ยวกับเทมพล่าร์ที่ถูกส่งออกไปเพื่อจัดการ ฟลีเมธ หรือ แม่มดแห่งอรัญ เนื้อเรื่องเกิดขึ้นก่อน ดราก้อน เอจ: ออริจินส์ โดยมอริแกนยังไม่ได้พบเจอกับวอร์เดน
เว็บคอมิคอีกเรื่องคือ ดราก้อน เอจ: ออริจินส์ - อเวคเค่นนิ่ง จัดจำหน่ายในปี 2552 โดย เพ็นนี อาร์เคด เรื่องสั้นเรื่องนี้เกี่ยวกับ นาตาเนล ฮาว บุกรุกเข้าไปในไวจิล คีพ และถูกจับก่อนที่จะพบกับวอร์เดน
ดราก้อน เอจ: เดอะ รีเวอเลชั่น เขียนโดย เดวิด ไกเดอร์ จัดจำหน่ายในปี 2553 ทางเว็บไซต์ของไบโอแวร์ ซึ่งมีเรื่องอยู่บนฐานของ ดราก้อน เอจ: ออริจินส์ ที่ไม่ได้รวมไว้ในตอนสุดท้าน เนื้อหาเกี่ยวกับการพบกันระหว่างอลิสแตร์กับมอริแกน หลังจากที่เกรย์ วอร์เดน รับรู้จาก ริออร์เดน ว่าผู้ที่สังหาร อาร์ช ดีมอน จะต้องตาย
มอริแกนถามอลิสแตร์เกี่ยวกับวิธีช่วย เกรย์ วอร์เดน ให้รอดพ้นจากคำสาป
ฟิกเกอร์ตัวละครจัดจำหน่ายโดย ดีซี ไดเรคท์ ประกอบด้วยตัวละครจากเนื้อเรื่อง คือ มอริแกน, ดันแคน, โลเกน และเจนล็อก
นักแสดงหญิง เฟลิเซีย เดย์ ได้ประกาศการเผยแพร์ในวันที่ 15 กุมภาพันธ์ 2554 ด้วยความร่วมมือจากไบโอแวร์ ชื่อเรื่องคือ"" มีทั้งหมดหกตอน
ภาพยนตร์ชุดนี้วางแผนออกอากาศทางอินเทอร์เน็ต ในช่วงเวลาเดียวกันกับที่ ดราก้อน เอจ II มาร์ก ออฟ ดิ แอสซาซิน วางจำหน่าย
เหตุการณ์รถไฟตกเหวที่จังหวัดลำปาง พ.ศ. 2532
เหตุการณ์รถไฟตกเหวที่จังหวัดลำปาง พ.ศ. 2532 เป็นอุบัติเหตุทางรถไฟที่เกิดขึ้นเมื่อวันที่ 23 พฤษภาคม พ.ศ. 2532 เวลาประมาณ 20.30 น. ขบวนรถเร็วที่ 38 (เชียงใหม่-กรุงเทพ) ตกรางช่วงระหว่างสถานีรถไฟปางป๋วย อ.แม่เมาะ จ.ลำปาง กับสถานีรถไฟผาคัน อ.ลอง จ.แพร่ (กม.ที่ 585-586) หัวรถจักรชนกับหน้าผาข้างทางอย่างรุนแรง ทำให้พนักงานขับรถไฟ เสียชีวิต ส่วนช่างเครื่อง และ พรร.ได้รับบาดเจ็บเล็กน้อย ขบวนรถไฟได้ตกลงไปในเหว จำนวน 8 โบกี้ มูลค่าความเสียหายของการรถไฟฯ 3,539,677.63 บาท มีผู้โดยสารเสียชีวิต 8 คน ได้รับบาดเจ็บสาหัส 32 คน และบาดเจ็บเล็กน้อย 107 คน
ผลการสอบสวนหาสาเหตุพบว่า ระบบห้ามล้อของหัวรถจักรมีปัญหาติดขัด และมีการตรวจซ่อมแก้ไขที่สถานีรถไฟลำปางจนใช้การได้ แต่เกิดอาการขัดข้องอีก ช่วงผ่านสถานีรถไฟแม่เมาะ เมื่อขบวนรถวิ่งผ่านสถานีรถไฟปางป๋วย เจ้าหน้าที่สังเกตว่าขบวนรถมีอาการสะบัด โคลงตัว และได้แจ้งพนักงานขับรถทราบ และพยายามดึงเบรกฉุกเฉิน ในช่วงนั้นเป็นทางลงเขามีความลาดชัน จากเทปบันทึกการเดินรถในหัวรถจักรระบุว่า ขบวนรถวิ่งด้วยความเร็วถึง 75 กิโลเมตรต่อชั่วโมง โดยความเร็วปลอดภัยที่กำหนดไว้เพียง 45 กิโลเมตรต่อชั่วโมง ขบวนรถจึงหลุดจากราง และพุ่งเข้าชนหน้าผา
อุบัติเหตุครั้งนี้เป็นข่าวใหญ่ เพราะมีนักท่องเที่ยวชาวต่างชาติเสียชีวิตในที่เกิดเหตุด้วย